title: 2014/327/ΕΕ: Απόφαση του Συμβουλίου, της 6ης Μαΐου 2014 , για τον καθορισμό της θέσης που πρέπει να λάβει η Ένωση στην 53η σύνοδο της επιτροπής εμπειρογνωμόνων του OTIF σε θέματα μεταφορών επικίνδυνων εμπορευμάτων όσον αφορά ορισμένες τροποποιήσεις του προσαρτήματος Γ της σύμβασης περί των διεθνών σιδηροδρομικών μεταφορών (COTIF) που θα ισχύουν από την 1η Ιανουαρίου 2015

text:
               5.6.2014

               EL

               Επίσημη Εφημερίδα της Ευρωπαϊκής Ένωσης

               L 166/27

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 6ης Μαΐου 2014
   για τον καθορισμό της θέσης που πρέπει να λάβει η Ένωση στην 53η σύνοδο της επιτροπής εμπειρογνωμόνων του OTIF σε θέματα μεταφορών επικίνδυνων εμπορευμάτων όσον αφορά ορισμένες τροποποιήσεις του προσαρτήματος Γ της σύμβασης περί των διεθνών σιδηροδρομικών μεταφορών (COTIF) που θα ισχύουν από την 1η Ιανουαρίου 2015

      (2014/327/ΕΕ)

   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 91, σε συνδυασμό με το άρθρο 218 παράγραφος 9,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Η Ένωση προσχώρησε στη σύμβαση περί των διεθνών σιδηροδρομικών μεταφορών της 9ης Μαΐου 1980, που τροποποιήθηκε από το πρωτόκολλο του Βίλνιους στις 3 Ιουνίου 1999 (εφεξής «σύμβαση COTIF»), δυνάμει της απόφασης 2013/103/ΕΕ του Συμβουλίου (1) σχετικά με την προσχώρηση της Ευρωπαϊκής Ένωσης στην εν λόγω σύμβαση.

               (2)

               Όλα τα κράτη μέλη, με εξαίρεση την Κύπρο και τη Μάλτα, είναι συμβαλλόμενα μέρητης σύμβασης COTIF.

               (3)

               Η οδηγία 2008/68/ΕΚ του Ευρωπαϊκού Κοινοβουλίου και του Συμβουλίου (2) θεσπίζει απαιτήσεις για τις οδικές, σιδηροδρομικές και εσωτερικές πλωτές μεταφορές επικίνδυνων εμπορευμάτων εντός ή μεταξύ των κρατών μελών, με αναφορά στους κανονισμούς για τις διεθνείς σιδηροδρομικές μεταφορές επικινδύνων εμπορευμάτων, οι οποίοι επισυνάφθηκαν ως προσάρτημα Γ στη σύμβαση COTIF (παράρτημα RID). Επιπλέον, στο άρθρο 4 της οδηγίας αυτής ορίζεται ότι «Οι μεταφορές επικίνδυνων εμπορευμάτων μεταξύ κρατών μελών και τρίτων χωρών επιτρέπονται, εφόσον πληρούνται οι απαιτήσεις των ADR, RID ή ADN, εκτός αν ορίζεται διαφορετικά στα παραρτήματα». Κατ' αυτόν τον τρόπο, η Ένωση άσκησε την αρμοδιότητά της στο συγκεκριμένα αντικείμενο.

               (4)

               Η επιτροπή εμπειρογνωμόνων σχετικά με τις μεταφορές επικίνδυνων εμπορευμάτων που έχει συσταθεί σύμφωνα με το άρθρο 13 παράγραφος 1 στοιχείο δ) της σύμβασης COTIF, αναμένεται να αποφασίσει σχετικά με ορισμένες τροποποιήσεις του παραρτήματος RID, κατά την 53η σύνοδό της που πρόκειται να πραγματοποιηθεί στις 22 Μαΐου 2014. Οι εν λόγω τροποποιήσεις, που αφορούν τεχνικά πρότυπα ή ενιαίες τεχνικές προδιαγραφές, αποβλέπουν στην εξασφάλιση ασφαλών και αποτελεσματικών μεταφορών επικίνδυνων εμπορευμάτων, ενώ ταυτόχρονα λαμβάνονται υπόψη η επιστημονική και τεχνολογική πρόοδος στον συγκεκριμένο τομέα και η ανάπτυξη νέων ουσιών και ειδών που ενέχουν κινδύνους κατά τη μεταφορά τους.

               (5)

               Η Επιτροπή για τη μεταφορά επικίνδυνων εμπορευμάτων που έχει συσταθεί βάσει του άρθρου 9 της οδηγίας 2008/68/ΕΚ διεξήγαγε προκαταρκτικές συζητήσεις σχετικά με τις εν λόγω τροποποιήσεις.

               (6)

               Οι περισσότερες από τις προτεινόμενες τροποποιήσεις είναι αιτιολογημένες και επωφελείς και, ως εκ τούτου, θα πρέπει να υποστηριχθούν από την Ένωση. Δύο από τις προτεινόμενες τροποποιήσεις θα πρέπει να αξιολογηθούν περαιτέρω υπό το πρίσμα της τεχνικής και επιστημονικής προόδου. Ειδικότερα, ο Ευρωπαϊκός Οργανισμός Σιδηροδρόμων, σε συνεργασία με τους αρμόδιους φορείς, θα πρέπει να συνεχίσει τις εργασίες για την αναζήτηση βιώσιμης λύσης προκειμένου να ανιχνεύονται οι εκτροχιασμοί και να μετριάζονται οι συνέπειές τους, καθώς και τη μελλοντική εφαρμογή της λύσης αυτής. Ως εκ τούτου, εάν εγκριθούν οι ως άνω τροποποιήσεις στο στάδιο αυτό, η Ένωση θα πρέπει να προβάλει αντίρρηση βάσει της διαδικασίας που ορίζεται στο άρθρο 35 παράγραφος 4 του τίτλου VII της σύμβασης COTIF,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Θέση της Ευρωπαϊκής Ένωσης
   1.   Η θέση που πρέπει να λάβει η Ευρωπαϊκή Ένωση στην 53η σύνοδο της επιτροπής εμπειρογνωμόνων για τις μεταφορές επικίνδυνων εμπορευμάτων στο πλαίσιο της σύμβασης περί των διεθνών σιδηροδρομικών μεταφορών είναι σύμφωνη με το παράρτημα της παρούσας απόφασης.
   2.   Οι εκπρόσωποι της Ένωσης στο ως άνω όργανο μπορούν να συμφωνήσουν ως προς ελάσσονες αλλαγές στα έγγραφα που αναφέρονται στο παράρτημα της παρούσας απόφασης χωρίς περαιτέρω απόφαση του Συμβουλίου.
   Άρθρο 2
   Μετά την έκδοσή της, η απόφαση της επιτροπής εμπειρογνωμόνων για τις μεταφορές επικίνδυνων εμπορευμάτων δημοσιεύεται στην Επίσημη Εφημερίδα της Ευρωπαϊκής Ένωσης.
   Άρθρο 3
   Έναρξη ισχύος
   Η παρούσα απόφαση αρχίζει να ισχύει την ημέρα έκδοσής της.

      Βρυξέλλες, 6 Μαΐου 2014.

            Για το Συμβούλιο

            Ο Πρόεδρος

         X. ΒΑΣΙΛΆΚΟΣ

      (1)  Απόφαση 2013/103/ΕΕ του Συμβουλίου, της 16ης Ιουνίου 2011, για την υπογραφή και τη σύναψη της συμφωνίας μεταξύ της Ευρωπαϊκής Ένωσης και της Διακυβερνητικής Οργάνωσης περί των διεθνών σιδηροδρομικών μεταφορών σχετικά με την προσχώρηση της Ευρωπαϊκής Ένωσης στη σύμβαση περί των διεθνών σιδηροδρομικών μεταφορών (COTIF), της 9ης Μαΐου 1980, όπως τροποποιήθηκε από το πρωτόκολλο του Βίλνιους στις 3 Ιουνίου 1999 (ΕΕ L 51 της 23.2.2013, σ. 1).

      (2)  Οδηγία 2008/68/ΕΚ του Ευρωπαϊκού Κοινοβουλίου και του Συμβουλίου, της 24ης Σεπτεμβρίου 2008, σχετικά με τις εσωτερικές μεταφορές επικίνδυνων εμπορευμάτων (ΕΕ L 260 της 30.9.2008, σ. 13).

      ΠΑΡΑΡΤΗΜΑ

                  Πρόταση

                  Έγγραφο αναφοράς

                  Θέμα

                  Παρατηρήσεις

                  Θέση της Ευρωπαϊκής Ένωσης

                  1

                  Παράρτημα I του OTIF/RID/CE/GTP/2012-A

                  Οι τροποποιήσεις συμφωνήθηκαν από τη μόνιμη ομάδα εργασίας

                  Τεχνική συναίνεση στο πλαίσιο της μόνιμης ομάδας εργασίας του OTIF

                  Αποδέχεται τις τροποποιήσεις

                  2

                  Παράρτημα I του OTIF/RID/CE/GTP/2012-A

                  Τροποποιήσεις που θα αποτελέσουν αντικείμενο περαιτέρω εξέτασης από τη μόνιμη ομάδα εργασίας

                  Οι διατάξεις αυτές περιλαμβάνονται σε αγκύλες στο έγγραφο αναφοράς

                  Αποδέχεται τις τροποποιήσεις

                  3

                  OTIF/RID/CE/GTP/2013/1

                  Μεταβατική διάταξη για ορισμένες πινακίδες

                  Τεχνική συναίνεση στο πλαίσιο της μόνιμης ομάδας εργασίας του OTIF

                  Αποδέχεται την τροποποίηση

                  4

                  OTIF/RID/CE/GTP/2013/2

                  Εφαρμογή της ειδικής διάταξης TE 25

                  Τεχνική συναίνεση στο πλαίσιο της μόνιμης ομάδας εργασίας του OTIF

                  Αποδέχεται την τροποποίηση

                  5

                  OTIF/RID/CE/GTP/2013/5

                  Επιθεώρηση ορισμένων επισημάνσεων

                  Τεχνική συναίνεση στο πλαίσιο της μόνιμης ομάδας εργασίας του OTIF

                  Αποδέχεται την τροποποίηση

                  6

                  OTIF/RID/CE/GTP/2013/6

                  Πληροφορίες που πρέπει να παρέχονται στον διαχειριστή υποδομής

                  Η μόνιμη ομάδα εργασίας επέλεξε τη δεύτερη επιλογή που υποβλήθηκε στο έγγραφο αναφοράς

                  Αποδέχεται την τροποποίηση

                  7

                  OTIF/RID/CE/GTP/2013/11

                  Χρήση τεχνικού λεξιλογίου

                  Τεχνική συναίνεση στο πλαίσιο της μόνιμης ομάδας εργασίας του OTIF

                  Αποδέχεται την τροποποίηση

                  8

                  OTIF/RID/CE/GTP/2013/12

                  Συνέπειες της διαγραφής του δελτίου UIC 573

                  Τεχνική συναίνεση στο πλαίσιο της μόνιμης ομάδας εργασίας του OTIF

                  Αποδέχεται τις τροποποιήσεις

                  9

                  OTIF/RID/CE/GTP/2013/13 και OTIF/RID/CE/GTP/2013/15

                  Εφαρμογή της ειδικής διάταξης TE 22

                  Η πρόταση δεν έχει ωριμάσει επαρκώς για τη λήψη απόφασης

                  Αναβάλλει την απόφαση

                  10

                  OTIF/RID/CE/GTP/2013/14 και OTIF/RID/CE/GTP/2013/INF.14

                  Αναθεωρημένη διατύπωση της αναφοράς στις διατάξεις της ΕΕ σχετικά με τους σιδηροδρόμους

                  Τεχνική συναίνεση στο πλαίσιο της μόνιμης ομάδας εργασίας του OTIF

                  Αποδέχεται τις τροποποιήσεις

                  11

                  OTIF/RID/CE/GTP/2013/16

                  Μεταφορά επικίνδυνων εμπορευμάτων με επιβατηγά τρένα

                  Τεχνική συναίνεση στο πλαίσιο της μόνιμης ομάδας εργασίας του OTIF

                  Αποδέχεται την τροποποίηση όπως αναθεωρήθηκε από τη μόνιμη ομάδα εργασίας

                  12

                  OTIF/RID/CE/GTP/2013/17

                  Διάφορες ενοποιημένες τροποποιήσεις τις οποίες συμφώνησε η μόνιμη ομάδα εργασίας

                  Τεχνική συναίνεση στο πλαίσιο της μόνιμης ομάδας εργασίας του OTIF

                  Αποδέχεται τις τροποποιήσεις

                  OTIF/RID/CE/GTP/2013/17

                  Τροποποιήσεις που θα αποτελέσουν αντικείμενο περαιτέρω εξέτασης από τη μόνιμη ομάδα εργασίας

                  —

                  —

                  13

                  Ομοίως

                  Σημεία για τα οποία απαιτείται κοινή άποψη στην κοινή συνεδρίαση UN-ECE — OTIF

                  Ανάγκη για διευκόλυνση αποδοτικών διατροπικών μεταφορών

                  Αποδέχεται τις τροποποιήσεις που προτείνονται από την κοινή συνεδρίαση

                  14

                  Ομοίως και OTIF/RID/CE/GTP/2013/INF.3

                  Διατάξεις σχετικά με την υποχρεωτική εφαρμογή ανιχνευτών εκτροχιασμού σε ορισμένα βαγόνια

                  Η ΕΕ θα επανεξετάσει τη θέση της πριν από την προσεχή επανεξέταση των κανόνων

                  Αναβάλλει την απόφαση

                  15

                  OTIF/RID/CE/GTP/2013/3 OTIF/RID/CE/GTP/2013/9 και OTIF/RID/CE/GTP/2013/18

                  Εναρμόνιση των κανόνων με τους κανόνες του παραρτήματος 2 της SMGS της OSJD

                  Θα πρέπει να βελτιωθεί η αποδοτικότητα των μεταφορών επικίνδυνων εμπορευμάτων μεταξύ χωρών της ΕΕ και χωρών της OSJD που δεν είναι μέλη της ΕΕ

                  Αποδέχεται τις τροποποιήσεις

                  16

                  OTIF/RID/CE/GTP/2013/INF.4

                  Μεταφορά άνθρακα

                  Στο πλαίσιο της μόνιμης ομάδας εργασίας δεν επιτεύχθηκε συναίνεση σχετικά με τις τεχνικές λεπτομέρειες

                  Η θέση της ΕΕ θα καθοριστεί κατά τη διάρκεια της συνόδου

                  17

                  OTIF/RID/CE/GTP/2013/INF.8

                  Αναθεώρηση του κεφαλαίου 7.7 του RID

                  Η πρόταση σχετικά με αυτό το έγγραφο αναφοράς θα αποτελέσει αντικείμενο εξέτασης στο πλαίσιο γενικότερης συζήτησης σχετικά με την αναθεώρηση του κεφαλαίου 7.7

                  Η θέση της ΕΕ θα καθοριστεί κατά τη διάρκεια της συνόδου

                  18

                  OTIF/RID/CE/GTP/2013/INF.12

                  Εναρμόνιση με τους κανόνες που ισχύουν στον τομέα των οδικών μεταφορών

                  Οι προτάσεις αυτές τροποποιούν τις προτάσεις που περιλαμβάνονται στο έγγραφο αναφοράς OTIF/RID/CE/GTP/2013/17

                  Αποδέχεται τις τροποποιήσεις


title: Απόφαση 2014/119/ΚΕΠΠΑ του Συμβουλίου, της 5ης Μαρτίου 2014 , σχετικά με περιοριστικά μέτρα κατά ορισμένων προσώπων, οντοτήτων και φορέων εν όψει της κατάστασης στην Ουκρανία

text:
                  6.3.2014

                  EL

                  Επίσημη Εφημερίδα της Ευρωπαϊκής Ένωσης

                  L 66/26

         ΑΠΟΦΑΣΗ 2014/119/ΚΕΠΠΑ ΤΟΥ ΣΥΜΒΟΥΛΙΟΥ
         της 5ης Μαρτίου 2014
         σχετικά με περιοριστικά μέτρα κατά ορισμένων προσώπων, οντοτήτων και φορέων εν όψει της κατάστασης στην Ουκρανία
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 29,
         Εκτιμώντας τα ακόλουθα:

                     (1)

                     Στις 20 Φεβρουαρίου 2014, το Συμβούλιο καταδίκασε εντονότατα κάθε χρήση βίας στην Ουκρανία. Ζήτησε τον άμεσο τερματισμό της βίας στην Ουκρανία και τον πλήρη σεβασμό των ανθρώπινων δικαιωμάτων και των θεμελιωδών ελευθεριών. Κάλεσε την ουκρανική κυβέρνηση να επιδείξει τη μέγιστη δυνατή αυτοσυγκράτηση και τους ηγέτες της αντιπολίτευσης να αποστασιοποιηθούν από όσους καταφεύγουν σε ακραίες ενέργειες, περιλαμβανομένης της βίας.

                     (2)

                     Στις 3 Μαρτίου 2014, το Συμβούλιο αποφάσισε να εστιάσει τα περιοριστικά μέτρα στη δέσμευση και την ανάκτηση περιουσιακών στοιχείων προσώπων που έχουν οριστεί ως υπεύθυνα για την κατάχρηση ουκρανικών κρατικών κεφαλαίων και προσώπων υπεύθυνων για παραβιάσεις ανθρώπινων δικαιωμάτων, με σκοπό την παγίωση και την υποστήριξη του κράτους δικαίου και του σεβασμού των ανθρώπινων δικαιωμάτων στην Ουκρανία.

                     (3)

                     Για την εφαρμογή ορισμένων μέτρων, είναι αναγκαία περαιτέρω δράση της Ένωσης,

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

            Άρθρο 1

               1.   Δεσμεύονται όλα τα κεφάλαια και όλοι οι οικονομικοί πόροι που βρίσκονται στην ιδιοκτησία ή κατοχή ή τελούν υπό τον έλεγχο προσώπων που έχουν αναγνωριστεί ως υπεύθυνα για την κατάχρηση ουκρανικών κρατικών κεφαλαίων και προσώπων υπεύθυνων για παραβιάσεις ανθρώπινων δικαιωμάτων, καθώς και φυσικών ή νομικών προσώπων, οντοτήτων ή φορέων που συνδέονται με αυτά, όπως απαριθμούνται στο παράρτημα.

               2.   Απαγορεύεται η άμεση ή έμμεση διάθεση κεφαλαίων ή οικονομικών πόρων σε φυσικά ή νομικά πρόσωπα, οντότητες ή φορείς που απαριθμούνται στο παράρτημα ή προς όφελος αυτών.

               3.   Η αρμόδια αρχή κράτους μέλους μπορεί να επιτρέπει την αποδέσμευση ορισμένων δεσμευμένων κεφαλαίων ή οικονομικών πόρων ή τη διάθεση ορισμένων κεφαλαίων ή οικονομικών πόρων, υπό τους όρους που αυτή κρίνει σκόπιμους, εάν έχει κρίνει ότι τα κεφάλαια ή οι οικονομικοί πόροι αυτοί:

                           α)

                           είναι αναγκαία για την κάλυψη βασικών αναγκών των φυσικών προσώπων που απαριθμούνται στο παράρτημα, καθώς και των εξαρτώμενων μελών των οικογενειών τους, συμπεριλαμβανομένων των πληρωμών για είδη διατροφής, ενοικίου ή ενυπόθηκου δανείου, φάρμακα και ιατρική περίθαλψη, φόρους, ασφάλιστρα και λογαριασμούς επιχειρήσεων κοινής ωφελείας,

                           β)

                           απαιτούνται αποκλειστικά για την καταβολή εύλογων επαγγελματικών αμοιβών και την εξόφληση δαπανών οι οποίες αφορούν την παροχή νομικών υπηρεσιών,

                           γ)

                           προορίζονται αποκλειστικά για την πληρωμή τελών ή χρεώσεων για υπηρεσίες που αφορούν την καθημερινή τήρηση ή φύλαξη δεσμευμένων κεφαλαίων και οικονομικών πόρων ή

                           δ)

                           είναι αναγκαία για έκτακτες δαπάνες, εφόσον η αρμόδια αρχή έχει κοινοποιήσει στις αρμόδιες αρχές των άλλων κρατών μελών και στην Επιτροπή τους λόγους για τους οποίους κρίνει ότι πρέπει να χορηγηθεί ειδική άδεια, τουλάχιστον δύο εβδομάδες πριν από τη χορήγηση της άδειας.

                     Το ενδιαφερόμενο κράτος μέλος ενημερώνει τα άλλα κράτη μέλη και την Επιτροπή για κάθε άδεια την οποία έχει χορηγήσει κατ' εφαρμογή της παρούσας παραγράφου.

               4.   Κατά παρέκκλιση από την παράγραφο 1, οι αρμόδιες αρχές κράτους μέλους μπορούν να επιτρέπουν την αποδέσμευση ορισμένων δεσμευμένων κεφαλαίων ή οικονομικών πόρων, εφόσον τηρούνται οι ακόλουθες προϋποθέσεις:

                           α)

                           τα κεφάλαια ή οι οικονομικοί πόροι αποτελούν αντικείμενο διαιτητικής απόφασης που εκδόθηκε πριν από την ημερομηνία κατά την οποία το φυσικό ή νομικό πρόσωπο, η οντότητα ή ο φορέας που αναφέρεται στην παράγραφο 1 καταχωρίσθηκε στο παράρτημα ή δικαστικής ή διοικητικής απόφασης που εκδόθηκε στην Ένωση ή δικαστικής απόφασης που είναι εκτελεστή στο οικείο κράτος μέλος, πριν ή μετά την εν λόγω ημερομηνία,

                           β)

                           τα κεφάλαια ή οι οικονομικοί πόροι θα χρησιμοποιηθούν αποκλειστικά για να ικανοποιηθούν απαιτήσεις ασφαλισμένες βάσει τέτοιας απόφασης ή απαιτήσεις που έχουν αναγνωρισθεί ως έγκυρες σε τέτοια απόφαση, εντός των ορίων που θέτουν οι ισχύοντες νόμοι και κανονισμοί που διέπουν τα δικαιώματα των προσώπων που έχουν τις απαιτήσεις αυτές,

                           γ)

                           η απόφαση δεν είναι προς όφελος φυσικού ή νομικού προσώπου, οντότητας ή φορέα που απαριθμείται στο παράρτημα και

                           δ)

                           η αναγνώριση της απόφασης δεν αντίκειται στη δημόσια τάξη του οικείου κράτους μέλους.

                     Το ενδιαφερόμενο κράτος μέλος ενημερώνει τα άλλα κράτη μέλη και την Επιτροπή για κάθε άδεια την οποία έχει χορηγήσει κατ' εφαρμογή της παρούσας παραγράφου.

               5.   Η παράγραφος 1 δεν εμποδίζει φυσικό ή νομικό πρόσωπο, οντότητα ή φορέα του καταλόγου να προβαίνει σε πληρωμές ποσών οφειλόμενων δυνάμει σύμβασης η οποία είχε συναφθεί πριν από την ημερομηνία συμπερίληψης του εν λόγω προσώπου, οντότητας ή φορέα στον σχετικό κατάλογο του παραρτήματος, εφόσον το ενδιαφερόμενο κράτος μέλος έχει εξακριβώσει ότι τα ποσά δεν καταβάλλονται, άμεσα ή έμμεσα, σε πρόσωπο, οντότητα ή φορέα που αναφέρεται στην παράγραφο 1.

               6.   Η παράγραφος 2 δεν εφαρμόζεται στην πίστωση των δεσμευμένων λογαριασμών με:

                           α)

                           τόκους ή άλλα κέρδη σε σχέση με αυτούς του λογαριασμούς,

                           β)

                           ποσά οφειλόμενα βάσει συμβάσεων, συμφωνιών ή υποχρεώσεων που είχαν συμφωνηθεί ή εγερθεί πριν από την ημερομηνία κατά την οποία οι λογαριασμοί αυτοί υποβλήθηκαν στα μέτρα των παραγράφων 1 και 2 ή

                           γ)

                           ποσά οφειλόμενα δυνάμει δικαστικών ή διοικητικών αποφάσεων ή αποφάσεων διαιτησίας που εκδίδονται στην Ένωση ή είναι εκτελεστές στο ενδιαφερόμενο κράτος μέλος,

                     υπό τον όρο ότι οι τυχόν τόκοι, άλλα κέρδη και πληρωμές εξακολουθούν να υπόκεινται στα μέτρα της παραγράφου 1.

            Άρθρο 2

               1.   Το Συμβούλιο, ενεργώντας κατόπιν προτάσεως κράτους μέλους ή του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας, αποφασίζει για τη σύσταση και την τροποποίηση του καταλόγου του παραρτήματος.

               2.   Το Συμβούλιο γνωστοποιεί την απόφαση που αναφέρεται στην παράγραφο 1 στο ενδιαφερόμενο φυσικό ή νομικό πρόσωπο, οντότητα ή φορέα, μαζί με τους λόγους για την προσθήκη του στον κατάλογο, είτε άμεσα, εάν η διεύθυνσή του είναι γνωστή, είτε με δημοσίευση σχετικής ανακοίνωσης, παρέχοντας τη δυνατότητα σε αυτό το φυσικό ή νομικό πρόσωπο, οντότητα ή φορέα να υποβάλει παρατηρήσεις.

               3.   Όταν υποβάλλονται παρατηρήσεις ή εφόσον προκύπτουν νέα ουσιαστικά στοιχεία, το Συμβούλιο επανεξετάζει την απόφαση που αναφέρεται στην παράγραφο 1 και ενημερώνει αναλόγως το ενδιαφερόμενο φυσικό ή νομικό πρόσωπο, οντότητα ή φορέα.

            Άρθρο 3

               1.   Το παράρτημα περιλαμβάνει τους λόγους καταχώρισης στον κατάλογο των φυσικών ή νομικών προσώπων, των οντοτήτων και των φορέων που αναφέρονται στο άρθρο 1 παράγραφος 1.

               2.   Το παράρτημα περιέχει επίσης τις πληροφορίες που είναι αναγκαίες για την ταυτοποίηση των οικείων φυσικών ή νομικών προσώπων, οντοτήτων ή φορέων, εφόσον είναι διαθέσιμες. Όσον αφορά τα φυσικά πρόσωπα, στις πληροφορίες αυτές μπορούν να συγκαταλέγονται το ονοματεπώνυμο, συμπεριλαμβανομένων των ψευδωνύμων, η ημερομηνία και ο τόπος γέννησης, η ιθαγένεια, ο αριθμός διαβατηρίου και δελτίου ταυτότητας, το φύλο, η διεύθυνση, εάν είναι γνωστή, και το αξίωμα ή το επάγγελμά τους. Όσον αφορά τα νομικά πρόσωπα, τις οντότητες και τους φορείς, στις πληροφορίες αυτές μπορούν να περιλαμβάνονται η επωνυμία, ο τόπος και η ημερομηνία εγγραφής σε μητρώο, ο αριθμός μητρώου και ο τόπος εγκατάστασης.

            Άρθρο 4
            Για να μεγιστοποιηθούν οι συνέπειες των μέτρων που αναφέρονται στο άρθρο 1 παράγραφοι 1 και 2, η Ένωση ενθαρρύνει τα τρίτα κράτη να θεσπίσουν περιοριστικά μέτρα παρόμοια με αυτά που προβλέπονται στην παρούσα απόφαση.

            Άρθρο 5
            Η παρούσα απόφαση τίθεται σε ισχύ την ημερομηνία δημοσίευσής της στην Επίσημη Εφημερίδα της Ευρωπαϊκής Ένωσης.
            Η παρούσα απόφαση εφαρμόζεται έως την 6η Μαρτίου 2015.
            Η παρούσα απόφαση τελεί υπό διαρκή επανεξέταση. Ανανεώνεται ή τροποποιείται, κατά περίπτωση, εάν το Συμβούλιο κρίνει ότι οι στόχοι της δεν έχουν επιτευχθεί.

            Βρυξέλλες, 5 Μαρτίου 2014.

                  Για το Συμβούλιο

                  Ο Πρόεδρος

               Δ. ΚΟΥΡΚΟΥΛΑΣ

            ΠΑΡΑΡΤΗΜΑ

               Κατάλογος προσώπων, οντοτήτων και φορέων τα οποία αναφέρονται στο άρθρο 1

                        Ονοματεπώνυμο

                        Αναγνωριστικά στοιχεία

                        Αιτιολογία

                        Ημερομηνία καταχώρισης

                        1.

                        Viktor Fedorovych Yanukovych

                        Ημερομ. γέννησης: 9.7.1950· πρώην Πρόεδρος της Ουκρανίας

                        Πρόσωπο για το οποίο έχει κινηθεί ποινική διαδικασία σχετικά με τη διερεύνηση εγκλημάτων, σε σχέση με την υπεξαίρεση ουκρανικών κρατικών κεφαλαίων και την παράνομη μεταφορά τους εκτός Ουκρανίας.

                        6.3.2014

                        2.

                        Vitalii Yuriyovych Zakharchenko

                        Ημερομ. γέννησης: 20.1.1963· πρώην Υπουργός Εσωτερικών

                        Πρόσωπο για το οποίο έχει κινηθεί ποινική διαδικασία σχετικά με τη διερεύνηση εγκλημάτων, σε σχέση με την υπεξαίρεση ουκρανικών κρατικών κεφαλαίων και την παράνομη μεταφορά τους εκτός Ουκρανίας.

                        6.3.2014

                        3.

                        Viktor Pavlovych Pshonka

                        Ημερομ. γέννησης: 6.2.1954· πρώην Γενικός Εισαγγελέας της Ουκρανίας

                        Πρόσωπο για το οποίο έχει κινηθεί ποινική διαδικασία σχετικά με τη διερεύνηση εγκλημάτων, σε σχέση με την υπεξαίρεση ουκρανικών κρατικών κεφαλαίων και την παράνομη μεταφορά τους εκτός Ουκρανίας.

                        6.3.2014

                        4.

                        Oleksandr Hryhorovych Yakymenko

                        Ημερομ. γέννησης: 22.12.1964· πρώην επικεφαλής της Υπηρεσίας Ασφαλείας της Ουκρανίας

                        Πρόσωπο για το οποίο έχει κινηθεί ποινική διαδικασία σχετικά με τη διερεύνηση εγκλημάτων, σε σχέση με την υπεξαίρεση ουκρανικών κρατικών κεφαλαίων και την παράνομη μεταφορά τους εκτός Ουκρανίας.

                        6.3.2014

                        5.

                        Andriy Volodymyrovych Portnov

                        Ημερομ. γέννησης: 27.10.1973, πρώην σύμβουλος του Προέδρου της Ουκρανίας

                        Πρόσωπο για το οποίο έχει κινηθεί ποινική διαδικασία σχετικά με τη διερεύνηση εγκλημάτων, σε σχέση με την υπεξαίρεση ουκρανικών κρατικών κεφαλαίων και την παράνομη μεταφορά τους εκτός Ουκρανίας.

                        6.3.2014

                        6.

                        Olena Leonidivna Lukash

                        Ημερομ. γέννησης: 12.11.1976· πρώην Υπουργός Δικαιοσύνης

                        Πρόσωπο για το οποίο έχει κινηθεί ποινική διαδικασία σχετικά με τη διερεύνηση εγκλημάτων, σε σχέση με την υπεξαίρεση ουκρανικών κρατικών κεφαλαίων και την παράνομη μεταφορά τους εκτός Ουκρανίας.

                        6.3.2014

                        7.

                        Andrii Petrovych Kliuiev

                        Ημερομ. γέννησης: 12.8.1964· πρώην επικεφαλής του Γραφείου του Προέδρου της Ουκρανίας

                        Πρόσωπο για το οποίο έχει κινηθεί ποινική διαδικασία σχετικά με τη διερεύνηση εγκλημάτων, σε σχέση με την υπεξαίρεση ουκρανικών κρατικών κεφαλαίων και την παράνομη μεταφορά τους εκτός Ουκρανίας.

                        6.3.2014

                        8.

                        Viktor Ivanovych Ratushniak

                        Ημερομ. γέννησης: 16.10.1959, πρώην Υφυπουργός Εσωτερικών

                        Πρόσωπο για το οποίο έχει κινηθεί ποινική διαδικασία σχετικά με τη διερεύνηση εγκλημάτων, σε σχέση με την υπεξαίρεση ουκρανικών κρατικών κεφαλαίων και την παράνομη μεταφορά τους εκτός Ουκρανίας.

                        6.3.2014

                        9.

                        Oleksandr Viktorovych Yanukovych

                        Ημερομ. γέννησης: 1.7.1973· γιος του πρώην Προέδρου, επιχειρηματίας

                        Πρόσωπο για το οποίο έχει κινηθεί ποινική διαδικασία σχετικά με τη διερεύνηση εγκλημάτων, σε σχέση με την υπεξαίρεση ουκρανικών κρατικών κεφαλαίων και την παράνομη μεταφορά τους εκτός Ουκρανίας.

                        6.3.2014

                        10.

                        Viktor Viktorovych Yanukovych

                        Ημερομ. γέννησης: 16.7.1981, γιος του πρώην Προέδρου, μέλος του Ανωτάτου Συμβουλίου (Verkhovna Rada) της Ουκρανίας

                        Πρόσωπο για το οποίο έχει κινηθεί ποινική διαδικασία σχετικά με τη διερεύνηση εγκλημάτων, σε σχέση με την υπεξαίρεση ουκρανικών κρατικών κεφαλαίων και την παράνομη μεταφορά τους εκτός Ουκρανίας.

                        6.3.2014

                        11.

                        Artem Viktorovych Pshonka

                        Ημερομ. γέννησης: 19.3.1976, γιος πρώην Γενικού Εισαγγελέα, Αντιπρόεδρος του Κόμματος των Περιφερειών στο Ανώτατο Συμβούλιο (Verkhovna Rada) της Ουκρανίας

                        Πρόσωπο για το οποίο έχει κινηθεί ποινική διαδικασία σχετικά με τη διερεύνηση εγκλημάτων, σε σχέση με την υπεξαίρεση ουκρανικών κρατικών κεφαλαίων και την παράνομη μεταφορά τους εκτός Ουκρανίας.

                        6.3.2014

                        12.

                        Serhii Petrovych Kliuiev

                        Ημερομ. γέννησης: 12.8.1969, επιχειρηματίας, αδελφός του Andrii K1iuiev

                        Πρόσωπο για το οποίο έχει κινηθεί ποινική διαδικασία σχετικά με τη διερεύνηση εγκλημάτων, σε σχέση με την υπεξαίρεση ουκρανικών κρατικών κεφαλαίων και την παράνομη μεταφορά τους εκτός Ουκρανίας.

                        6.3.2014

                        13.

                        Mykola Yanovych Azarov

                        Ημερομ. γέννησης: 17.12.1947 Πρωθυπουργός της Ουκρανίας έως τον Ιανουάριο του 2014

                        Πρόσωπο για το οποίο έχει κινηθεί ποινική διαδικασία σχετικά με τη διερεύνηση εγκλημάτων, σε σχέση με την υπεξαίρεση ουκρανικών κρατικών κεφαλαίων και την παράνομη μεταφορά τους εκτός Ουκρανίας.

                        6.3.2014

                        14.

                        Oleksii Mykolayovych Azarov

                        γιος του πρώην Πρωθυπουργού Azarov

                        Πρόσωπο για το οποίο έχει κινηθεί ποινική διαδικασία σχετικά με τη διερεύνηση εγκλημάτων, σε σχέση με την υπεξαίρεση ουκρανικών κρατικών κεφαλαίων και την παράνομη μεταφορά τους εκτός Ουκρανίας.

                        6.3.2014

                        15.

                        Serhiy Vitaliyovych Kurchenko

                        Ημερομ. γέννησης: 21.9.1985, επιχειρηματίας

                        Πρόσωπο για το οποίο έχει κινηθεί ποινική διαδικασία σχετικά με τη διερεύνηση εγκλημάτων, σε σχέση με την υπεξαίρεση ουκρανικών κρατικών κεφαλαίων και την παράνομη μεταφορά τους εκτός Ουκρανίας.

                        6.3.2014

                        16.

                        Dmytro Volodymyrovych Tabachnyk

                        Ημερομ. γέννησης: 28.11.1963, πρώην Υπουργός Παιδείας και Επιστημών

                        Πρόσωπο για το οποίο έχει κινηθεί ποινική διαδικασία σχετικά με τη διερεύνηση εγκλημάτων, σε σχέση με την υπεξαίρεση ουκρανικών κρατικών κεφαλαίων και την παράνομη μεταφορά τους εκτός Ουκρανίας.

                        6.3.2014

                        17.

                        Raisa Vasylivna Bohatyriova

                        Ημερομ. γέννησης: 6.1.1953, πρώην Υπουργός Υγείας

                        Πρόσωπο για το οποίο έχει κινηθεί ποινική διαδικασία σχετικά με τη διερεύνηση εγκλημάτων, σε σχέση με την υπεξαίρεση ουκρανικών κρατικών κεφαλαίων και την παράνομη μεταφορά τους εκτός Ουκρανίας.

                        6.3.2014

                        18.

                        Ihor Oleksandrovych Kalinin

                        Ημερομ. γέννησης: 28.12.1959, πρώην σύμβουλος του Προέδρου της Ουκρανίας

                        Πρόσωπο για το οποίο έχει κινηθεί ποινική διαδικασία σχετικά με τη διερεύνηση εγκλημάτων, σε σχέση με την υπεξαίρεση ουκρανικών κρατικών κεφαλαίων και την παράνομη μεταφορά τους εκτός Ουκρανίας.

                        6.3.2014


Avis juridique important

|

31987D0511

87/511/ΕΟΚ: Απόφαση του Συμβουλίου της 28ης Σεπτεμβρίου 1987 για τη σύναψη του πρόσθετου πρωτοκόλλου της συμφωνίας συνεργασίας μεταξύ της Ευρωπαϊκής Οικονομικής Κοινότητας και της Αραβικής Δημοκρατίας της Αιγύπτου

Επίσημη Εφημερίδα αριθ. L 297 της 21/10/1987 σ. 0010 - 0010 Φινλανδική ειδική έκδοση: Κεφάλαιο 11 τόμος 13 σ. 0045  Σουηδική ειδική έκδοση: Κεφάλαιο 11 τόμος 13 σ. 0045

ΑΠΟΦΑΣΗ ΤΟΥ ΣΥΜΒΟΥΛΙΟΥτης 28ης Σεπτεμβρίου  1987σχετικά με τη σύναψη του πρόσθετου πρωτοκόλλου της συμφωνίας συνεργασίας μεταξύ της Ευρωπαϊκής  Οικονομικής Κοινότητας και της Αραβικής Δημοκρατίας της Αιγύπτου(87/511/ΕΟΚ)ΤΟ  ΣΥΜΒΟΥΛΙΟ ΤΩΝ ΕΥΡΩΠΑΟΚΩΝ ΚΟΙΝΟΤΗΤΩΝ, ιΕχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 238, τη σύσταση της Επιτροπής^(1), τη σύμφωνη γνώμη του Ευρωπαϊκού Κοινοβουλίου^(2), Εκτιμώντας ότι πρέπει να εγκριθεί το πρόσθετο πρωτόκολλο της συμφωνίας συνεργασίας μεταξύ της  Ευρωπαϊκής Οικονομικής Κοινότητας και της Αραβικής Δημοκρατίας της Αιγύπτου^(3), που υπογράφηκε  στις Βρυξέλλες στις 18 Ιανουαρίου 1977, ΑΠΟΦΑΣΙΖΕΙ: ίΑρθρο 1Το πρόσθετο πρωτόκολλο της συμφωνίας συνεργασίας μεταξύ της Ευρωπαϊκής  Οικονομικής Κοινότητας και τηςΑραβικής Δημοκρατίας της Αιγύπτου εγκρίνεται εξ ονόματος της  Κοινότητας. Το κείμενο του πρωτοκόλλου επισυνάπτεται στην παρούσα απόφαση. ίΑρθρο 2Ο Πρόεδρος του Συμβουλίου προβαίνει στη γνωστοποίηση που προβλέπει το άρθρο 8 του  πρωτοκόλλου^(4). ίΑρθρο 3Η παρούσα απόφαση αρχίζει να ισχύει την επόμενη ημέρα από τη δημοσίευσή της στην Επίσημη  Εφημερίδα των Ευρωπαϊκών Κοινοτήτων. Βρυξέλλες, 28 Σεπτεμβρίου 1987. Για το ΣυμβούλιοΟ ΠρόεδροςB. HAARDERΕWΓ:Λ555ΘΜΒΓ05.95ΦΦ:^5ΘΓΡ;   ΣΕΤΘΠ:^01;   Η ηε:^451^μμ;    43^Υειλεν;   1807^Υειψηεν; Βεδιενερ: WΙΛΘ   Πρ.:^Ψ; Κθνδε:^................................ (1) ΕΕ αριθ. C 104 της 21. 4. 1987, σ. 1. (2) Γνώμη που διατυπώθηκε στις 16 Σεπτεμβρίου 1987 (δεν έχει ακόμα δημοσιευθεί στην Επίσημη  Εφημερίδα). (3) ΕΕ αριθ. L 266 της 27. 9. 1978, σ. 2. (4) Η ημερομηνία ενάρξεως ισχύος του πρωτοκόλλου θα δημοσιευθεί στην Επίσημη Εφημερίδα των  Ευρωπαϊκών Κοινοτήτων με τη φροντίδα της Γενικής Γραμματείας του Συμβουλίου.


title: Απόφαση (ΕΕ) 2015/2101 της Ευρωπαϊκής Κεντρικής Τράπεζας, της 5ης Νοεμβρίου 2015, που τροποποιεί την απόφαση (ΕΕ) 2015/774 σχετικά με πρόγραμμα αγοράς στοιχείων του ενεργητικού του δημόσιου τομέα στις δευτερογενείς αγορές (ΕΚΤ/2015/33)

text:
               20.11.2015

               EL

               Επίσημη Εφημερίδα της Ευρωπαϊκής Ένωσης

               L 303/106

         ΑΠΌΦΑΣΗ (ΕΕ) 2015/2101 ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ
   της 5ης Νοεμβρίου 2015
   που τροποποιεί την απόφαση (ΕΕ) 2015/774 σχετικά με πρόγραμμα αγοράς στοιχείων του ενεργητικού του δημόσιου τομέα στις δευτερογενείς αγορές (ΕΚΤ/2015/33)
   ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 127 παράγραφος 2 πρώτη περίπτωση,
   Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 12.1 δεύτερo εδάφιο, σε συνδυασμό με το άρθρο 3.1 πρώτη περίπτωση και το άρθρο 18.1,
   Εκτιμώντας τα ακόλουθα:

               (1)

               Στις 4 Μαρτίου 2015 το διοικητικό συμβούλιο εξέδωσε την απόφαση (ΕΕ) 2015/774 της Ευρωπαϊκής Κεντρικής Τράπεζας (ΕΚΤ/2015/10) (1), με την οποία θεσπίστηκε πρόγραμμα αγοράς στοιχείων ενεργητικού του δημόσιου τομέα στις δευτερογενείς αγορές (secondary markets public sector asset purchase programme, εφεξής το «πρόγραμμα PSPP»). Σύμφωνα με το άρθρο 5 παράγραφος 1 της ως άνω απόφασης, οι αγορές εμπορεύσιμων χρεογράφων τα οποία είναι επιλέξιμα βάσει του προγράμματος PSPP υπόκεινται σε αρχικό όριο 25 % εκφραζόμενο ως ποσοστό επί της έκδοσης ανά διεθνή αριθμό αναγνώρισης χρεογράφων (ISIN). Με την παρέλευση του πρώτου εξαμήνου εφαρμογής του προγράμματος PSPP το διοικητικό συμβούλιο επρόκειτο να επανεξετάσει το αρχικό αυτό όριο.

               (2)

               Στις 3 Σεπτεμβρίου 2015 το διοικητικό συμβούλιο αποφάσισε καταρχήν υπέρ της αύξησης του ως άνω ορίου ανά ISIN από 25 % σε 33 %, υπό την προϋπόθεση της επαλήθευσης, κατά περίπτωση, ότι η διακράτηση χρεογράφων ύψους 33 % ανά ISIN από τις κεντρικές τράπεζες του Ευρωσυστήματος δεν οδηγεί στην επίτευξη ύψους διαθεσίμων κωλύουσας μειοψηφίας σε συντεταγμένες αναδιαρθρώσεις χρέους.

               (3)

               Η υπό θέσπιση αύξηση του ως άνω ορίου βάσει του προγράμματος PSPP σκοπό έχει να προαγάγει την πλήρη και ομαλή εφαρμογή του εν λόγω προγράμματος και, ταυτόχρονα, να καταστήσει δυνατή την ομαλή λειτουργία των αγορών επιλέξιμων εμπορεύσιμων χρεογράφων, αποσοβώντας και την παρακώλυση των συντεταγμένων αναδιαρθρώσεων χρέους.

               (4)

               Ως εκ τούτου, η απόφαση (ΕΕ) 2015/774 (ΕΚΤ/2015/10) θα πρέπει να τροποποιηθεί αναλόγως,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τροποποίηση
   Η παράγραφος 1 του άρθρου 5 της απόφασης (ΕΕ) 2015/774 (ΕΚΤ/2015/10) αντικαθίσταται από το ακόλουθο κείμενο:

      «1.   Με την επιφύλαξη του άρθρου 3, στα εμπορεύσιμα χρεόγραφα που πληρούν τα κριτήρια του άρθρου 3 εφαρμόζεται, βάσει του προγράμματος PSPP, όριο εκφραζόμενο ως ποσοστό επί της έκδοσης ανά διεθνή αριθμό αναγνώρισης χρεογράφων (ISIN), κατόπιν ενοποίησης των διαθεσίμων σε όλα τα χαρτοφυλάκια των κεντρικών τραπεζών του Ευρωσυστήματος.
      Από τις 10 Νοεμβρίου 2015 το όριο ανέρχεται σε 33 % επί της έκδοσης ανά ISIN. Κατ' εξαίρεση, το όριο ανέρχεται σε 25 % επί της έκδοσης ανά ISIN προκειμένου για επιλέξιμα εμπορεύσιμα χρεόγραφα που περιέχουν ρήτρα συλλογικής δράσης (ΡΣΔ) διαφοροποιούμενη από το πρότυπο ΡΣΔ της ζώνης του ευρώ, το οποίο διαμορφώνει η Οικονομική και Δημοσιονομική Επιτροπή και εφαρμόζουν τα κράτη μέλη σύμφωνα με το άρθρο 12 παράγραφος 3 της Συνθήκης για την ίδρυση του Ευρωπαϊκού Μηχανισμού Σταθερότητας, αλλά θα αυξηθεί σε 33 %, υπό την προϋπόθεση της επαλήθευσης, κατά περίπτωση, ότι η διακράτηση χρεογράφων ύψους 33 % ανά ISIN από τις κεντρικές τράπεζες του Ευρωσυστήματος δεν οδηγεί στην επίτευξη ύψους διαθεσίμων κωλύουσας μειοψηφίας σε συντεταγμένες αναδιαρθρώσεις χρέους.».

   Άρθρο 2
   Έναρξη ισχύος
   Η παρούσα απόφαση αρχίζει να ισχύει την 10η Νοεμβρίου 2015.

      Φρανκφούρτη, 5 Νοεμβρίου 2015.

            Ο Πρόεδρος της ΕΚΤ

         Mario DRAGHI

      (1)  Απόφαση (ΕΕ) 2015/774 της της Ευρωπαϊκής Κεντρικής Τράπεζας, της 4ης Μαρτίου 2015, σχετικά με πρόγραμμα αγοράς στοιχείων του ενεργητικού του δημόσιου τομέα στις δευτερογενείς αγορές (ΕΚΤ/2015/10) (ΕΕ L 121 της 14.5.2015, σ. 20).


Σημαντική ανακοίνωση νομικού περιεχομένου

|

32004D0792

Απόφαση αριθ. 792/2004/ΕΚ του Ευρωπαϊκού Κοινοβουλίου και του Συμβουλίου, της 21ης Απριλίου 2004, σχετικά με τη θέσπιση προγράμματος κοινοτικής δράσης για την προώθηση των οργανισμών που δραστηριοποιούνται σε ευρωπαϊκό επίπεδο στον τομέα του πολιτισμού

Επίσημη Εφημερίδα αριθ. L 138 της 30/04/2004 σ. 0040 - 0049

		Απόφαση αριθ. 792/2004/ΕΚ του Ευρωπαϊκού Κοινοβουλίου και του Συμβουλίουτης 21ης Απριλίου 2004σχετικά με τη θέσπιση προγράμματος κοινοτικής δράσης για την προώθηση των οργανισμών που δραστηριοποιούνται σε ευρωπαϊκό επίπεδο στον τομέα του πολιτισμούΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,τη συνθήκη για την ίδρυση της Ευρωπαϊκής Κοινότητας, και ιδίως το άρθρο 151 παράγραφος 5,την πρόταση της Επιτροπής,Αφού ζητήθηκε η γνώμη της Επιτροπής των Περιφερειών,Αποφασίζοντας σύμφωνα με τη διαδικασία που προβλέπεται στο άρθρο 251 της συνθήκης [1],Εκτιμώντας τα ακόλουθα:(1) Η συνθήκη απονέμει στην Κοινότητα την αρμοδιότητα για τη δημιουργία μιας διαρκώς στενότερης ενώσεως των λαών της Ευρώπης και για τη συμβολή στην ανάπτυξη των πολιτισμών των κρατών μελών σεβόμενη την εθνική και περιφερειακή τους πολυμορφία και προβάλλοντας ταυτόχρονα την κοινή πολιτιστική κληρονομιά.(2) Η δήλωση του Λάκεν, που προσαρτάται στα συμπεράσματα του Ευρωπαϊκού Συμβουλίου της 14ης και 15ης Δεκεμβρίου 2001, επιβεβαιώνει ότι μια από τις βασικές προκλήσεις που πρέπει να αντιμετωπίσει η Ευρωπαϊκή Ένωση είναι πώς να επιτευχθεί η προσέγγιση μεταξύ των πολιτών και του ευρωπαϊκού εγχειρήματος, καθώς και των ευρωπαϊκών θεσμών.(3) Το Συμβούλιο και οι υπουργοί Πολιτισμού συνερχόμενοι στο πλαίσιο του Συμβουλίου Υπουργών Πολιτισμού, στο ψήφισμα της 14ης Νοεμβρίου 1991 σχετικά με τα ευρωπαϊκά πολιτιστικά δίκτυα [2], τόνισαν το σημαντικό ρόλο των δικτύων πολιτιστικών οργανώσεων στα πλαίσια της ευρωπαϊκής πολιτιστικής συνεργασίας και συμφώνησαν να ενθαρρύνουν την ενεργό συμμετοχή των πολιτιστικών οργανώσεων των χωρών τους στη μη κυβερνητική συνεργασία σε ευρωπαϊκή κλίμακα.(4) Το ψήφισμα του Συμβουλίου της 19ης Δεκεμβρίου 2002 [3] εκφράζει με ποιο τρόπο μπορεί να προσδιορισθεί και να αξιολογηθεί η προστιθέμενη ευρωπαϊκή αξία των πολιτιστικών δράσεων.(5) Η γραμμή Α-3 0 4 2 του γενικού προϋπολογισμού της Ευρωπαϊκής Ένωσης για το οικονομικό έτος 2003 και προηγούμενα οικονομικά έτη παρέχει στήριξη σε οργανώσεις ευρωπαϊκού πολιτιστικού ενδιαφέροντος.(6) Σε συνέχεια των ψηφισμάτων του Ευρωπαϊκού Κοινοβουλίου σχετικά με τις περιφερειακές γλώσσες και πολιτισμούς, η Ευρωπαϊκή Ένωση ανέπτυξε μια δράση για την προώθηση και τη διαφύλαξη της γλωσσικής πολυμορφίας στην Ένωση, προκειμένου να διατηρηθούν οι γλώσσες ως στοιχείο της ζωντανής πολιτιστικής κληρονομιάς της Ευρώπης.(7) Κατόπιν αιτήματος του Ευρωπαϊκού Κοινοβουλίου, η Επιτροπή υποστήριξε από το 1982 και μετά έναν μη κερδοσκοπικό οργανισμό, το ευρωπαϊκό γραφείο των λιγότερο διαδεδομένων γλωσσών (EBLUL) το οποίο είναι οργανωμένο ως δίκτυο εθνικών επιτροπών που δραστηριοποιούνται στα κράτη μέλη, και από το 1987 και μετά το δίκτυο πληροφόρησης και τεκμηρίωσης Mercator. Οι οργανισμοί αυτοί επιδιώκουν έναν ευρωπαϊκό στόχο γενικού ενδιαφέροντος: το ευρωπαϊκό γραφείο για τις λιγότερο διαδεδομένες γλώσσες (EBLUL) αντιπροσωπεύει όλες τις περιφερειακές ή μειονοτικές γλωσσικές κοινότητες της Ευρωπαϊκής Ένωσης και εξασφαλίζει τη διάδοση ευρωπαϊκών πληροφοριών στις κοινότητες αυτές. Το δίκτυο πληροφόρησης και τεκμηρίωσηςMercator συγκεντρώνει και διαδίδει σε ευρωπαϊκό επίπεδο πληροφορίες σχετικά με τρεις βασικές πτυχές για την προαγωγή των περιφερειακών και μειονοτικών γλωσσών: την εκπαίδευση, τη νομοθεσία και τα μέσα ενημέρωσης.(8) Η γραμμή Α-3 0 1 5 του γενικού προϋπολογισμού της Ευρωπαϊκής Ένωσης για το οικονομικό έτος 2003 και προηγούμενα οικονομικά έτη παρέχει στήριξη στους δύο αυτούς οργανισμούς.(9) Στις 11 Φεβρουαρίου 1993, το Ευρωπαϊκό Κοινοβούλιο ενέκρινε ψήφισμα σχετικά με την ευρωπαϊκή και διεθνή διατήρηση των ναζιστικών στρατοπέδων συγκέντρωσης ως ιστορικών μνημείων [4].(10) Η γραμμή του προϋπολογισμού Α-3 0 3 5 του γενικού προϋπολογισμού της Ευρωπαϊκής Ένωσης για το οικονομικό έτος 2003 και προηγούμενα οικονομικά έτη παρέχει στήριξη για τη διατήρηση των χώρων των ναζιστικών στρατοπέδων συγκέντρωσης ως ιστορικών μνημείων.(11) Ο κανονισμός (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων [5], εφεξής "δημοσιονομικός κανονισμός", απαιτεί να θεσπισθεί βασική πράξη για την κάλυψη των ανωτέρω υφιστάμενων ενεργειών στήριξης. Η Επιτροπή δεσμεύθηκε να λάβει υπόψη τις παρατηρήσεις του προϋπολογισμού στο πλαίσιο της εκτέλεσης.(12) Το Ευρωπαϊκό Κοινοβούλιο, το Συμβούλιο και η Επιτροπή, κατά την έγκριση του δημοσιονομικού κανονισμού, δεσμεύθηκαν να επιτύχουν ως στόχο την έναρξη ισχύος της εν λόγω βασικής πράξης από το οικονομικό έτος 2004.(13) Είναι αναγκαίο να διασφαλιστεί η δέουσα χρηματοδοτική σταθερότητα και συνέχεια στο πλαίσιο του δημοσιονομικού κανονισμού για τους οργανισμούς στους οποίους η Κοινότητα χορήγησε χρηματοοικονομική στήριξη στη διάρκεια των προηγούμενων ετών.(14) Θεωρείται ότι είναι απαραίτητο να αναληφθούν μεταβατικές ρυθμίσεις για τα έτη 2004 και 2005 προκειμένου να μπορέσουν να παρασχεθούν επιχορηγήσεις στα πλαίσια του μέρους 2 του παρόντος κοινοτικού προγράμματος. Κρίνεται πρόσφορο να γίνει χρήση της εξαίρεσης του άρθρου 168 παράγραφος 1 στοιχείο δ) του κανονισμού (ΕΚ, Ευρατόμ) αριθ. 2342/2002 της Επιτροπής [6], που επιτρέπει την παροχή επιχορηγήσεων χωρίς πρόσκληση υποβολής προτάσεων σε οργανώσεις που προσδιορίζονται από μια βασική πράξη ως δικαιούχοι επιχορήγησης.(15) Οι ενδεχόμενες μη κοινοτικές συγχρηματοδοτήσεις που θα προέλθουν από πόρους κρατών θα πρέπει να συνάδουν με τα άρθρα 87 και 88 της συνθήκης.(16) Με την παρούσα απόφαση καθορίζεται για όλη τη διάρκεια του προγράμματος ένα χρηματοδοτικό πλαίσιο που αποτελεί την προνομιακή αναφορά, κατά την έννοια του σημείου 33 της διοργανικής συμφωνίας της 6ης Μαΐου 1999 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία και τη βελτίωση της διαδικασίας του προϋπολογισμού [7], για την αρχή του προϋπολογισμού μέσα στα πλαίσια της ετήσιας διαδικασίας του προϋπολογισμού.(17) Τα μέτρα που απαιτούνται για την εφαρμογή της παρούσας απόφασης θα πρέπει να θεσπισθούν σύμφωνα με την απόφαση 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή [8].(18) Είναι αναγκαίο να αξιολογηθεί το περιεχόμενο των δράσεων και ειδικότερα η ευρωπαϊκή προστιθέμενη αξία των δραστηριοτήτων που σχεδιάζουν οι επιλέξιμοι για επιχορήγηση δικαιούχοι· η αξιολόγηση αυτή μπορεί να διεξάγεται καλύτερα μέσω επιτροπής διαχείρισης.(19) Οποιαδήποτε ενίσχυση παρέχεται βάσει της παρούσας απόφασης θα πρέπει να συνάδει απολύτως με τις αρχές της επικουρικότητας και της αναλογικότητας,ΑΠΟΦΑΣΙΖΟΥΝ:Άρθρο 1Στόχος και δραστηριότητες του προγράμματος1. Η παρούσα απόφαση θεσπίζει πρόγραμμα κοινοτικής δράσης για τη στήριξη των οργανισμών που δραστηριοποιούνται σε ευρωπαϊκό επίπεδο στον τομέα του πολιτισμού (στο εξής "το πρόγραμμα").2. Ο γενικός στόχος του προγράμματος είναι η στήριξη των δραστηριοτήτων των οργανισμών αυτών.Το πρόγραμμα αφορά τις ακόλουθες δραστηριότητες:α) το μόνιμο πρόγραμμα εργασίας ενός οργανισμού που επιδιώκει στόχο γενικότερου ευρωπαϊκού ενδιαφέροντος στον τομέα του πολιτισμού ή στόχο που αποτελεί μέρος της πολιτικής της Ευρωπαϊκής Ένωσης στον εν λόγω τομέα·β) μια ειδική δράση στον εν λόγω τομέα.Οι δραστηριότητες αυτές πρέπει κυρίως να συμβάλλουν ή να είναι σε θέση να συμβάλλουν στην ανάπτυξη και την εφαρμογή της πολιτικής και των ενεργειών κοινοτικής συνεργασίας στον τομέα του πολιτισμού.3. Το πρόγραμμα θα αρχίσει να εφαρμόζεται από την 1η Ιανουαρίου 2004 και θα λήξει στις 31 Δεκεμβρίου 2006.Άρθρο 2Πρόσβαση στο πρόγραμμαΓια να είναι επιλέξιμος για επιχορήγηση, ένας οργανισμός πρέπει να ικανοποιεί τις απαιτήσεις του παραρτήματος I και να διαθέτει τα ακόλουθα χαρακτηριστικά:α) πρέπει να είναι ανεξάρτητο νομικό πρόσωπο, μη κερδοσκοπικού χαρακτήρα, που να ασκεί ιδίως δραστηριότητες στον τομέα του πολιτισμού και να επιδιώκει στόχους δημόσιου συμφέροντος·β) πρέπει να έχει συσταθεί νομικά για περισσότερα από δύο έτη και οι ετήσιοι ισολογισμοί του για τα προηγούμενα δύο έτη να έχουν πιστοποιηθεί από ορκωτούς λογιστές·γ) οι δραστηριότητές του πρέπει να συνάδουν με τις αρχές της κοινοτικής δράσης στον τομέα του πολιτισμού και να λαμβάνουν υπόψη τις προτεραιότητες που καθορίζονται στο παράρτημα I.Άρθρο 3Επιλογή δικαιούχων1. Η επιχορήγηση λειτουργίας για το μόνιμο πρόγραμμα εργασίας ενός οργανισμού που επιδιώκει στόχο γενικού ευρωπαϊκού ενδιαφέροντος στον τομέα του πολιτισμού ή στόχο ο οποίος αποτελεί μέρος της πολιτικής της Ευρωπαϊκής Ένωσης στον εν λόγω τομέα γίνεται σύμφωνα με τα γενικά κριτήρια που καθορίζονται στο παράρτημα I.2. Η επιχορήγηση για ενέργειες που προβλέπονται στο πρόγραμμα παρέχεται σύμφωνα με τα γενικά κριτήρια που καθορίζονται στο παράρτημα I. Η επιλογή των ενεργειών γίνεται μέσω πρόσκλησης υποβολής προτάσεων.Άρθρο 4Παροχή της επιχορήγησηςΟι επιχορηγήσεις που παρέχονται στο πλαίσιο των διαφόρων ενεργειών του προγράμματος πρέπει να συνάδουν με τις διατάξεις που καθορίζονται στο αντίστοιχο τμήμα του παραρτήματος I.Άρθρο 5Δημοσιονομικές διατάξεις1. Το χρηματοδοτικό πλαίσιο για την εκτέλεση του παρόντος προγράμματος για την περίοδο που προβλέπεται στο άρθρο 1 παράγραφος 3 καθορίζεται σε 19 εκατομμύρια ευρώ.2. Η αρμόδια επί του προϋπολογισμού αρχή εγκρίνει τις ετήσιες πιστώσεις εντός των ορίων των δημοσιονομικών προοπτικών.Άρθρο 6Μέτρα υλοποίησης1. Τα απαιτούμενα για την υλοποίηση της παρούσας απόφασης μέτρα τα οποία αφορούν τα παρακάτω θέματα λαμβάνονται σύμφωνα με τη διαδικασία διαχείρισης του άρθρου 7 παράγραφος 2:α) το ετήσιο πρόγραμμα εργασίας, συμπεριλαμβανομένων στόχων, προτεραιοτήτων, των κριτηρίων και των διαδικασιών επιλογής·β) την οικονομική υποστήριξη που πρέπει να παρασχεθεί από την Κοινότητα (ποσά, διάρκεια και αποδέκτες) στους τομείς που καλύπτονται από τις ενέργειες των μερών 2 και 3 του παραρτήματος Ι, και τους γενικούς προσανατολισμούς για την υλοποίηση του προγράμματος·γ) τον ετήσιο προϋπολογισμό και την κατανομή των κονδυλίων μεταξύ των διαφόρων ενεργειών του προγράμματος·δ) τις ρυθμίσεις εποπτείας και αξιολόγησης του προγράμματος και τις ρυθμίσεις διάδοσης και μεταφοράς των αποτελεσμάτων.2. Τα απαιτούμενα για την εφαρμογή της παρούσας απόφασης μέτρα τα οποία αφορούν τα λοιπά θέματα λαμβάνονται με τη συμβουλευτική διαδικασία του άρθρου 7 παράγραφος 3.Άρθρο 7Διαδικασία επιτροπής1. Η Επιτροπή επικουρείται από την επιτροπή που προβλέπεται με την απόφαση αριθ. 508/2000/ΕΚ [9].2. Οσάκις γίνεται αναφορά στην παρούσα παράγραφο, εφαρμόζονται τα άρθρα 4 και 7 της απόφασης 1999/468/ΕΚ, τηρουμένων των διατάξεων του άρθρου 8 της εν λόγω απόφασης.Η περίοδος που ορίζεται με το άρθρο 4 παράγραφος 3 της απόφασης 1999/468/ΕΚ είναι δύο μήνες.3. Οσάκις γίνεται αναφορά στην παρούσα παράγραφο, εφαρμόζονται τα άρθρα 3 και 7 της απόφασης 1999/468/ΕΚ, τηρουμένων των διατάξεων του άρθρου 8 της εν λόγω απόφασης.4. Η επιτροπή θεσπίζει τον εσωτερικό της κανονισμό.Άρθρο 8Παρακολούθηση και αξιολόγησηΗ Επιτροπή υποβάλλει στο Ευρωπαϊκό Κοινοβούλιο και το Συμβούλιο:α) το αργότερο έως τις 31 Δεκεμβρίου 2005, έκθεση σχετική με την υλοποίηση του προγράμματος, επίτευξη των στόχων του και με ενδεχόμενο μελλοντικό πρόγραμμα προς αντικατάσταση του παρόντος προγράμματος.Η Επιτροπή υποβάλλει, εξάλλου, ετησίως στο Ευρωπαϊκό Κοινοβούλιο και στο Συμβούλιο έκθεση σχετική με την υλοποίηση του προγράμματος.β) το αργότερο στις 31 Δεκεμβρίου 2007, έκθεση σχετική με την επίτευξη των στόχων του παρόντος προγράμματος. Η εν λόγω έκθεση θα βασίζεται κυρίως στα αποτελέσματα της εξωτερικής αξιολόγησης και θα αποτιμά τα αποτελέσματα τα οποία επέτυχαν οι δικαιούχοι, ιδίως ως προς την αποτελεσματικότητα, την απόδοση και το περιεχόμενο των ενεργειών τους, εκτιμώμενων συνολικά ή ατομικά, σε ό,τι αφορά την επίτευξη των στόχων που ορίζονται στο άρθρο 1 και στο παράρτημα I.Άρθρο 9Έναρξη ισχύοςΗ παρούσα απόφαση αρχίζει να ισχύει την επόμενη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.Στρασβούργο, 21 Απριλίου 2004.Για το Ευρωπαϊκό ΚοινοβούλιοΟ ΠρόεδροςP. CoxΓια το ΣυμβούλιοΟ ΠρόεδροςD. Roche[1] Γνώμη του Ευρωπαϊκού Κοινοβουλίου της 6ης Νοεμβρίου 2003 (δεν έχει ακόμα δημοσιευθεί στην Επίσημη Εφημερίδα)· κοινή θέση του Συμβουλίου της 22ας Δεκεμβρίου 2003 (ΕΕ C 72 Ε της 23.3.2004, σ. 10) και θέση του Ευρωπαϊκού Κοινοβουλίου της 10ης Μαρτίου 2004 (δεν έχει ακόμα δημοσιευθεί στην Επίσημη Εφημερίδα). Απόφαση του Συμβουλίου της 30ής Μαρτίου 2004.[2] ΕΕ C 314 της 5.12.1991, σ. 1.[3] ΕΕ C 13 της 18.1.2003, σ. 5.[4] ΕΕ C 72 της 15.3.1993, σ. 118.[5] ΕΕ L 248 της 16.9.2002, σ. 1.[6] Κανονισμός (ΕΚ, Ευρατόμ) αριθ. 2342/2002 της Επιτροπής, της 23ης Δεκεμβρίου 2002, για τη θέσπιση των κανόνων εφαρμογής του κανονισμού (ΕΚ, Ευρατόμ) αριθ. 1605/2002 του Συμβουλίου, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (ΕΕ L 357 της 31.12.2002, σ. 1).[7] ΕΕ C 172 της 18.6.1999, σ. 1· συμφωνία όπως τροποποιήθηκε από την απόφαση 2003/429/ΕΚ του Ευρωπαϊκού Κοινοβουλίου και του Συμβουλίου (ΕΕ L 147 της 14.6.2003, σ. 25).[8] ΕΕ L 184 της 17.7.1999, σ. 23.[9] ΕΕ L 63 της 10.3.2000, σ. 1.--------------------------------------------------ΠΑΡΑΡΤΗΜΑ I1. ΥΠΟΣΤΗΡΙΖΟΜΕΝΕΣ ΔΡΑΣΤΗΡΙΟΤΗΤΕΣΟ γενικός στόχος του άρθρου 1 είναι η ενίσχυση της κοινοτικής δράσης στον τομέα του πολιτισμού και η αύξηση της αποτελεσματικότητας με την στήριξη των οργανισμών που δραστηριοποιούνται σε αυτόν τον τομέα.Η εν λόγω στήριξη λαμβάνει τη μορφή των δύο ακόλουθων ειδών επιχορήγησης:-  είτε είναι επιχορήγηση λειτουργίας που προορίζεται να συγχρηματοδοτήσει τις δαπάνες που συνδέονται με το μόνιμο πρόγραμμα εργασίας οργανισμού που επιδιώκει σκοπό γενικού ευρωπαϊκού ενδιαφέροντος στον τομέα του πολιτισμού ή στόχο που αποτελεί μέρος του πλαισίου της πολιτικής της Ευρωπαϊκής Ένωσης στον εν λόγω τομέα (μέρος 1 και 2),-  είτε είναι επιχορήγηση για τη συγχρηματοδότηση συγκεκριμένης δράσης στον τομέα αυτό (μέρος 3).Οι κύριες δραστηριότητες των οργανισμών αυτών που ενδέχεται να συμβάλλουν στην ενίσχυση και την αποτελεσματικότητα της κοινοτικής δράσης στον τομέα του πολιτισμού είναι οι ακόλουθες:-  εκπροσώπηση των ενδιαφερόμενων μερών στο κοινοτικό επίπεδο,-  διάδοση πληροφοριών σχετικά με την κοινοτική δράση,-  δικτύωση των οργανισμών που δραστηριοποιούνται στον πολιτιστικό τομέα,-  εκπροσώπηση και ενημέρωση των περιφερειακών και μειονοτικών γλωσσικών κοινοτήτων της Ευρωπαϊκής Ένωσης,-  ανεύρεση και διάδοση πληροφοριών στον τομέα της νομοθεσίας, της εκπαίδευσης και των μέσων ενημέρωσης,-  εκπλήρωση του ρόλου του πολιτιστικού "πρεσβευτή", προάγοντας τη συνείδηση της κοινής πολιτιστικής κληρονομιάς,-  διατήρηση και αναμνηστήρια επισήμανση των βασικών εγκαταστάσεων και αρχείων που έχουν συνδεθεί με την αναγκαστική μεταφορά και εγκλεισμό στα στρατόπεδα ─ τη συμβολιζόμενη από τα μνημεία που έχουν τοποθετηθεί στις εγκαταστάσεις των πρώην στρατοπέδων και άλλων τόπων μαζικών μαρτυρίων και εκτελέσεων αμάχων ─ και διαιώνιση της μνήμης των θυμάτων των εν λόγω στρατοπέδων.2. ΕΦΑΡΜΟΓΗ ΤΩΝ ΥΠΟΣΤΗΡΙΖΟΜΕΝΩΝ ΔΡΑΣΤΗΡΙΟΤΗΤΩΝΟι επιχορηγήσεις μπορούν να παρέχονται για την υποστήριξη δραστηριοτήτων που πραγματοποιούνται από τους οργανισμούς που είναι επιλέξιμοι για κοινοτική χρηματοδότηση βάσει του προγράμματος και οι οποίες εμπίπτουν σε έναν από τους ακόλουθους τομείς:Μέρος 1: Μόνιμες δραστηριότητες των ακόλουθων οργανισμών που επιδιώκουν στόχο γενικού ευρωπαϊκού ενδιαφέροντος στον τομέα του πολιτισμού:-  ευρωπαϊκό γραφείο για τις λιγότερο διαδεδομένες γλώσσες,-  κέντρα του δικτύου Mercator.Μέρος 2: Μόνιμες δραστηριότητες άλλων οργανισμών που επιδιώκουν στόχο γενικού ευρωπαϊκού ενδιαφέροντος στον τομέα του πολιτισμού ή στόχο που αποτελεί τμήμα της πολιτικής της Ευρωπαϊκής Ένωσης στον εν λόγω τομέα.Ετήσιες επιχορηγήσεις λειτουργίας μπορούν να χορηγηθούν για την υποστήριξη της διεξαγωγής των μόνιμων προγραμμάτων εργασίας οργανισμών ή δικτύων που προάγουν τον ευρωπαϊκό πολιτισμό και τη συνεργασία στον πολιτιστικό τομέα και συμβάλλουν στην ανάπτυξη της πολιτιστικής ζωής και της διαχείρισης του πολιτισμού.Μέρος 3: Ενέργειες για τη διατήρηση και την αναμνηστήρια επισήμανση των βασικών εγκαταστάσεων και αρχείων που σχετίζονται με τη μεταφορά και τον εγκλεισμό στα στρατόπεδα ─ τη συμβολιζόμενη από τα μνημεία που έχουν τοποθετηθεί στους χώρους των πρώην στρατοπέδων και άλλων τόπων μαζικών μαρτυρίων και εκτελέσεων αμάχων ─ και για τη διαιώνιση της μνήμης εκείνων που χάθηκαν στα στρατόπεδα αυτά.3. ΕΠΙΛΟΓΗ ΤΩΝ ΔΙΚΑΙΟΥΧΩΝΜέρος 1: Οι επιχορηγήσεις βάσει του παρόντος μέρους του προγράμματος μπορούν να χορηγούνται στο ευρωπαϊκό γραφείο για τις λιγότερο διαδεδομένες γλώσσες (EBLUL) και στα κέντρα του δικτύου Mercator.Η Επιτροπή μπορεί να παρέχει τις επιχορηγήσεις αυτές κατόπιν παραλαβής ενδεδειγμένου προγράμματος εργασίας και προϋπολογισμού.Μέρος 2:1. Για την παροχή των επιχορηγήσεων βάσει του παρόντος μέρους του προγράμματος, η Επιτροπή δημοσιεύει προσκλήσεις υποβολής προτάσεων.2. Κατά το έτος 2004, εντούτοις, κατά παρέκκλιση προς το σημείο 1, μπορεί να παρασχεθούν επιχορηγήσεις στις οργανώσεις που αναφέρονται στο παράρτημα ΙΙ.3. Σε όλες τις περιπτώσεις, ισχύουν όλες οι απαιτήσεις του δημοσιονομικού κανονισμού, οι κανόνες εφαρμογής του και η βασική πράξη.Μέρος 3: Οι ενέργειες που πρόκειται να υποστηριχθούν δυνάμει του παρόντος μέρους επιλέγονται με βάση προσκλήσεις υποβολής προτάσεων.4. ΚΡΙΤΗΡΙΑ ΑΞΙΟΛΟΓΗΣΗΣ ΤΩΝ ΑΙΤΗΣΕΩΝ ΧΡΗΜΑΤΟΔΟΤΗΣΗΣΟι αιτήσεις για λειτουργικές επιχορηγήσεις αξιολογούνται με βάση:-  την ανταλλαγή εμπειριών που προωθούν τη μεγαλύτερη πολιτιστική πολυμορφία,-  την κινητικότητα της τέχνης και των καλλιτεχνών,-  την ποιότητα των προγραμματισμένων δραστηριοτήτων,-  την ευρωπαϊκή προστιθέμενη αξία των προγραμματισμένων δραστηριοτήτων,-  τον βιώσιμο χαρακτήρα των προγραμματισμένων δραστηριοτήτων,-  την προβολή των προγραμματισμένων δραστηριοτήτων,-  την αντιπροσωπευτικότητα των οργανισμών.Οι επιχορηγήσεις παρέχονται με βάση το πρόγραμμα εργασίας που εγκρίνεται από την Επιτροπή.Κάθε δικαιούχος επιχορήγησης που παρέχεται στο πλαίσιο οποιουδήποτε μέρους του παρόντος προγράμματος υποδεικνύει σε περίοπτη θέση, όπως στην ιστοσελίδα του ή στην ετήσια έκθεσή του, ότι έλαβε χρηματοδότηση από τον προϋπολογισμό της Ευρωπαϊκής Ένωσης.5. ΧΡΗΜΑΤΟΔΟΤΗΣΗ ΚΑΙ ΕΠΙΛΕΞΙΜΕΣ ΔΑΠΑΝΕΣΣτο μέρος 1, οι επιλέξιμες δαπάνες του ευρωπαϊκού γραφείου για τις λιγότερο διαδεδομένες γλώσσες και των κέντρων του δικτύου Mercator περιλαμβάνουν τις δαπάνες λειτουργίας και τις δαπάνες πραγματοποίησης των ενεργειών τους.Η επιχορήγηση που παρέχεται στο ευρωπαϊκό γραφείο για τις λιγότερο διαδεδομένες γλώσσες και στα κέντρα του δικτύουMercator δεν χρηματοδοτεί όλες τις επιλέξιμες δαπάνες τους κατά το ημερολογιακό έτος για το οποίο χορηγείται: τουλάχιστον το 20 % των προϋπολογισμών των οργανισμών πρέπει να συγχρηματοδοτηθεί από μη κοινοτικές πηγές.Σύμφωνα με το άρθρο 113 παράγραφος 2 του δημοσιονομικού κανονισμού, η αρχή της βαθμιαίας μείωσης δεν εφαρμόζεται σε επιχορηγήσεις λειτουργίας στο ευρωπαϊκό γραφείο των λιγότερο διαδεδομένων γλωσσών και στα κέντρα του δικτύου Mercator, καθώς πρόκειται για οργανισμούς που επιδιώκουν στόχο γενικού ευρωπαϊκού ενδιαφέροντος.Βάσει του μέρους 2, οι δαπάνες που μπορούν να ληφθούν υπόψη κατά τον καθορισμό της επιχορήγησης λειτουργίας είναι οι αναγκαίες για την κατάλληλη διεξαγωγή των κανονικών δραστηριοτήτων του επιλεγμένου οργανισμού. Οι δαπάνες αυτές είναι ιδίως οι δαπάνες προσωπικού, οι γενικές δαπάνες (ενοίκια, κοινόχρηστα, εξοπλισμός, αναλώσιμα γραφείου, τηλεπικοινωνίες, ταχυδρομικές δαπάνες κ.λπ.) οι δαπάνες εσωτερικών συνεδριάσεων, δημοσιεύσεων, ενημέρωσης και διάδοσης, καθώς και οι δαπάνες που συνδέονται άμεσα με τις δραστηριότητες του οργανισμού.Η επιχορήγηση λειτουργίας που παρέχεται βάσει του μέρους 2 του παρόντος παραρτήματος δεν μπορεί να χρηματοδοτήσει το σύνολο των επιλέξιμων δαπανών του οργανισμού για το έτος για το οποίο παρέχεται. Τουλάχιστον το 20 % του προϋπολογισμού των οργανισμών που καλύπτονται από το μέρος αυτό πρέπει να χρηματοδοτηθεί από μη κοινοτικές πηγές. Αυτή η συγχρηματοδότηση μπορεί εν μέρει να παρέχεται σε είδος, υπό την προϋπόθεση ότι η εκτιμώμενη αξία της συνεισφοράς δεν υπερβαίνει το πραγματικό κόστος που αιτιολογείται από παραστατικά ή το κόστος που είναι γενικά αποδεκτό στην εν λόγω αγορά.Σύμφωνα με το άρθρο 113 παράγραφος 2 του δημοσιονομικού κανονισμού, οι επιχορηγήσεις λειτουργίας έχουν, σε περίπτωση ανανέωσης, φθίνοντα χαρακτήρα. Αυτή η μείωση εφαρμόζεται από το τρίτο έτος και μετά και ορίζεται στο ποσοστό των 2,5 % ετησίως. Για να τηρηθεί ο εν λόγω κανόνας, ο οποίος εφαρμόζεται με την επιφύλαξη του προαναφερόμενου κανόνα συγχρηματοδότησης, το ποσοστό της κοινοτικής συγχρηματοδότησης το αντίστοιχο προς την επιχορήγηση που παρασχέθηκε για δεδομένο οικονομικό έτος είναι τουλάχιστον 2,5 εκατοστιαίες μονάδες κατώτερο του ποσοστού κοινοτικής συγχρηματοδότησης που αντιστοιχεί προς την επιχορήγηση που παρασχέθηκε για το προηγούμενο οικονομικό έτος.Η επιχορήγηση που παρέχεται δυνάμει του μέρους 3 του παρόντος παραρτήματος δεν μπορεί να καλύπτει πάνω από το 75 % των επιλέξιμων δαπανών της σχετικής ενέργειας.Για τις επιχορηγήσεις που χορηγούνται το 2004, η περίοδος επιλεξιμότητας των δαπανών μπορεί να ξεκινήσει την 1η Ιανουαρίου 2004, υπό τον όρο ότι οι δαπάνες δεν είναι προγενέστερες από την ημερομηνία κατάθεσης της αίτησης επιχορήγησης ούτε από την ημερομηνία έναρξης του οικονομικού έτους του δικαιούχου.Το 2004, στην περίπτωση των δικαιούχων των οποίων το οικονομικό έτος αρχίζει πριν από την 1η Μαρτίου, παρέχεται δυνατότητα παρέκκλισης από την υποχρέωση να έχει υπογραφεί η συμφωνία επιχορήγησης εντός των πρώτων τεσσάρων μηνών από την έναρξη του οικονομικού έτους του δικαιούχου, σύμφωνα με το άρθρο 112 παράγραφος 2 του δημοσιονομικού κανονισμού. Σε αυτήν την περίπτωση, η συμφωνία επιχορήγησης θα πρέπει να έχει υπογραφεί το αργότερο μέχρι τις 30 Ιουνίου 2004.6. ΔΙΑΧΕΙΡΙΣΗ ΤΟΥ ΠΡΟΓΡΑΜΜΑΤΟΣΜε βάση την ανάλυση κόστους/απόδοσης, η Επιτροπή μπορεί να αποφασίσει να αναθέσει το σύνολο ή τμήμα των καθηκόντων της διαχείρισης του προγράμματος σε έναν εκτελεστικό οργανισμό, σύμφωνα με το άρθρο 55 του δημοσιονομικού κανονισμού. Μπορεί επίσης να προσφύγει σε εμπειρογνώμονες και σε κάθε άλλη δαπάνη για τεχνική και διοικητική βοήθεια, μη συνεπαγόμενη την άσκηση δημόσιας εξουσίας, στα πλαίσια εξωτερικής ανάθεσης με ειδικές συμβάσεις παροχής υπηρεσιών. Μπορεί επίσης να χρηματοδοτήσει μελέτες και να οργανώσει συνεδριάσεις εμπειρογνωμόνων κατάλληλες για τη διευκόλυνση της εφαρμογής του προγράμματος και να αναλάβει ενέργειες ενημέρωσης, δημοσίευσης και διάδοσης που συνδέονται άμεσα με την επίτευξη του στόχου του προγράμματος.7. ΑΠΛΟΙ ΚΑΙ ΛΟΓΙΣΤΙΚΟΙ ΕΛΕΓΧΟΙΟ δικαιούχος επιχορήγησης λειτουργίας φυλάσσει στη διάθεση της Επιτροπής, για χρονικό διάστημα πέντε ετών από την τελευταία πληρωμή, όλα τα δικαιολογητικά των δαπανών που αφορούν όσες δαπάνες πραγματοποιήθηκαν κατά το έτος επιχορήγησης, καθώς επίσης και την ελεγχθείσα χρηματοοικονομική κατάσταση. Ο δικαιούχος επιχορήγησης φροντίζει ώστε, εφόσον χρειαστεί, τα δικαιολογητικά που βρίσκονται στην κατοχή των εταίρων ή των μελών να τεθούν στη διάθεση της Επιτροπής.Η Επιτροπή δικαιούται να πραγματοποιήσει, είτε απευθείας μέσω του προσωπικού της, είτε μέσω κάθε άλλου εγκεκριμένου εξωτερικού οργανισμού της επιλογής της, λογιστικό έλεγχο του τρόπου με τον οποίο χρησιμοποιήθηκε η επιχορήγηση. Οι εν λόγω έλεγχοι μπορούν να διεξάγονται καθ' όλη τη διάρκεια της σύμβασης, καθώς και για διάστημα πέντε ετών που υπολογίζονται από την ημερομηνία καταβολής του υπολοίπου. Τα πορίσματα των λογιστικών ελέγχων μπορούν ενδεχομένως να οδηγήσουν την Επιτροπή σε αποφάσεις για την αναζήτηση των καταβληθέντων ποσών.Το προσωπικό της Επιτροπής καθώς και το εντεταλμένο από την Επιτροπή εξωτερικό προσωπικό πρέπει να έχει τη δέουσα πρόσβαση, και ιδίως στα γραφεία του δικαιούχου, καθώς και σε όλες τις απαραίτητες πληροφορίες, περιλαμβανομένων των καταχωρημένων σε ηλεκτρονική μορφή, για την ορθή διεξαγωγή των εν λόγω λογιστικών ελέγχων.Το Ελεγκτικό Συνέδριο και η Ευρωπαϊκή Υπηρεσία Καταπολέμησης της Απάτης (OLAF) έχουν τα ίδια δικαιώματα με την Επιτροπή, και ειδικά όσον αφορά την πρόσβαση.Εξάλλου, προκειμένου να προστατεύσει τα οικονομικά συμφέροντα των Ευρωπαϊκών Κοινοτήτων από απάτες και λοιπές παρατυπίες, η Επιτροπή μπορεί να διεξάγει ελέγχους και επιθεωρήσεις στο πλαίσιο του παρόντος προγράμματος, σύμφωνα με τον κανονισμό (Ευρατόμ, ΕΚ) αριθ. 2185/96 του Συμβουλίου [1]. Εφόσον χρειαστεί, διεξάγονται έρευνες από την Ευρωπαϊκή Υπηρεσία Καταπολέμησης της Απάτης (OLAF), οι οποίες διέπονται από τον κανονισμό (ΕΚ) αριθ. 1073/1999 του Ευρωπαϊκού Κοινοβουλίου και του Συμβουλίου [2].[1] ΕΕ L 292 της 15.11.1996, σ. 2.[2] ΕΕ L 136 της 31.5.1999, σ. 1.--------------------------------------------------ΠΑΡΑΡΤΗΜΑ IIΟργανώσεις που αναφέρονται στο παράρτημα Ι τμήμα 3 μέρος 2 σημείο 2-  η ορχήστρα νεολαίας της Ευρωπαϊκής Ένωσης-  η ορχήστρα μπαρόκ της Ευρωπαϊκής Ένωσης (EUBO)-  η φιλαρμονική των εθνών-  η ευρωπαϊκή χορωδιακή ακαδημία-  η ευρωπαϊκή ομοσπονδία χορωδιών της Ένωσης-  οι χορωδίες της Ευρωπαϊκής Ένωσης-  η ευρωπαϊκή ομοσπονδία χορωδιών νέων (Europa Cantat)-  το ευρωπαϊκό κέντρο όπερας (Μάντσεστερ)-  η ορχήστρα τζαζ των νέων της Ευρωπαϊκής Ένωσης (Swinging Europe)-  το διεθνές ίδρυμα Yehudi Menuhin-  η ευρωπαϊκή ορχήστρα δωματίου-  η ευρωπαϊκή ένωση ωδείων, μουσικών ακαδημιών και Musikhochschulen (AEC)-  το ακαδημαϊκό ίδρυμα Yuste-  το ευρωπαϊκό συμβούλιο καλλιτεχνών (ECA)-  το ευρωπαϊκό φόρουμ τεχνών και κληρονομιάς (EFAH)-  η ανεπίσημη σύνοδος του ευρωπαϊκού θεάτρου (ΙΕΤΜ)-  η ευρωπαϊκή θεατρική σύμβαση-  η ένωση των θεάτρων της Ευρώπης-  το ευρωπαϊκό βραβείο θεάτρου-  το βραβείο Europa (βραβείο που απονέμεται στα καλύτερα τηλεοπτικά και ραδιοφωνικά προγράμματα)-  το Europa Nostra-  το συνέδριο ευρωπαίων συγγραφέων (EWC)-  το ευρωπαϊκό δίκτυο οργανώσεων τέχνης για τα παιδιά και τους νέους (EU-NET ART)-  η ευρωπαϊκή ομοσπονδία χωριών για καλλιτέχνες (Euro Art)-  το ευρωπαϊκό δίκτυο κέντρων επιμόρφωσης στον τομέα της πολιτιστικής διοίκησης (ENCATC)-  ο ευρωπαϊκός σύνδεσμος ιδρυμάτων τέχνης (ELIA)-  το δίκτυο οργανώσεων ευρωπαϊκών μουσείων (ΝΕΜΟ)-  το Momentum Europa-  το πανευρωπαϊκό δημόσιο παιδικό δίκτυο-  οι συναντήσεις: Ένωση ευρωπαϊκών πόλεων και περιοχών για τον πολιτισμό-  τα Europalia-  το Ευρωμπαλέτο-  η ευρωπαϊκή ένωση διεθνών φεστιβάλ και εκδηλώσεων-  το ίδρυμα Πήγασος-  το "Hors-les- Murs"-  το Huis Doorn ( Κάτω Χώρες)-  το ευρωπαϊκό φεστιβάλ μουσικής-  συντονισμός των εκπαιδευτικών δομών στην Ευρώπη (Tuning)-  St Boniface Memorial Foundation 2004-  η ευρωπαϊκή κοινότητα ιστορικών συντεχνιών σκοποβολής (Historic Armed Guilds)--------------------------------------------------


title: 2011/697/ΚΕΠΠΑ: Απόφαση 2011/697/ΚΕΠΠΑ του Συμβουλίου, της 20ής Οκτωβρίου 2011 , για τροποποίηση της απόφασης 2011/621/ΚΕΠΠΑ για την παράταση της εντολής του ειδικού εντεταλμένου της Ευρωπαϊκής Ένωσης στην Αφρικανική Ένωση

text:
               21.10.2011

               EL

               Επίσημη Εφημερίδα της Ευρωπαϊκής Ένωσης

               L 276/46

         ΑΠΌΦΑΣΗ 2011/697/ΚΕΠΠΑ ΤΟΥ ΣΥΜΒΟΥΛΊΟΥ
   της 20ής Οκτωβρίου 2011
   για τροποποίηση της απόφασης 2011/621/ΚΕΠΠΑ για την παράταση της εντολής του ειδικού εντεταλμένου της Ευρωπαϊκής Ένωσης στην Αφρικανική Ένωση
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο 28, το άρθρο 31 παράγραφος 2 και το άρθρο 33,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 6 Δεκεμβρίου 2007, το Συμβούλιο υιοθέτησε την κοινή δράση 2007/805/ΚΕΠΠΑ (1) για τον διορισμό του κ. Koen VERVAEKE ως ειδικού εντεταλμένου της Ευρωπαϊκής Ένωσης («ΕΕΕΕ») στην Αφρικανική Ένωση (ΑΕ).

               (2)

               Στις 21 Σεπτεμβρίου 2011, το Συμβούλιο εξέδωσε την απόφαση 2011/621/ΚΕΠΠΑ (2) για την παράταση της εντολής του ΕΕΕΕ έως τις 30 Ιουνίου 2012.

               (3)

               Θα πρέπει να διοριστεί νέος ΕΕΕΕ στην ΑΕ για το διάστημα από 1ης Νοεμβρίου 2011 έως τις 30 Ιουνίου 2012.

               (4)

               Η απόφαση 2011/621/ΚΕΠΠΑ θα πρέπει να τροποποιηθεί αναλόγως,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το άρθρο 1 της απόφασης 2011/621/ΚΕΠΠΑ αντικαθίσταται από το ακόλουθο κείμενο:

      «Άρθρο 1
      Ειδικός εντεταλμένος της Ευρωπαϊκής Ένωσης
      1.   Η εντολή του κ. Κοen VERVAEKE ως ΕΕΕΕ στην ΑΕ παρατείνεται ως τις 31 Οκτωβρίου 2011.
      2.   Ο κ. Gary QUINCE διορίζεται ΕΕΕΕ στην ΑΕ για το διάστημα από 1ης Νοεμβρίου 2011 έως τις 30 Ιουνίου 2012.
      3.   Η θητεία του ΕΕΕΕ μπορεί να τερματιστεί νωρίτερα, εάν το αποφασίσει το Συμβούλιο, κατόπιν σύστασης του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας (ΥΕ).».

   Άρθρο 2
   Έναρξη ισχύος
   Η παρούσα απόφαση αρχίζει να ισχύει από την ημερομηνία της έκδοσής της.

      Λουξεμβούργο, 20 Οκτωβρίου 2011.

            Για το Συμβούλιο

            Ο Πρόεδρος

         M. SAWICKI

      (1)  ΕΕ L 323 της 8.12.2007, σ. 45.

      (2)  ΕΕ L 243 της 21.9.2011, σ. 19.


title: 2005/766/ΕΚ: Απόφαση του Συμβουλίου, της 13ης Ιουνίου 2005, για τη σύναψη της συμφωνίας επιστημονικής και τεχνολογικής συνεργασίας μεταξύ της Ευρωπαϊκής Κοινότητας και των Ηνωμένων Πολιτειών του Μεξικού

text:
               4.11.2005

               EL

               Επίσημη Εφημερίδα της Ευρωπαϊκής Ένωσης

               L 290/16

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 13ης Ιουνίου 2005
   για τη σύναψη της συμφωνίας επιστημονικής και τεχνολογικής συνεργασίας μεταξύ της Ευρωπαϊκής Κοινότητας και των Ηνωμένων Πολιτειών του Μεξικού
   (2005/766/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 170 παράγραφος 2, σε συνδυασμό με το άρθρο 300 παράγραφος 2 πρώτο εδάφιο πρώτη πρόταση, καθώς και το άρθρο 300 παράγραφος 3,
   την πρόταση της Επιτροπής,
   τη γνώμη του Ευρωπαϊκού Κοινοβουλίου (1),
   Εκτιμώντας τα ακόλουθα:

               (1)

               Η Επιτροπή έχει διαπραγματευτεί, εξ ονόματος της Κοινότητας, συμφωνία επιστημονικής και τεχνολογικής συνεργασίας με τις Ηνωμένες Πολιτείες του Μεξικού.

               (2)

               Η εν λόγω συμφωνία μονογραφήθη στις 2 Απριλίου 2003 και υπεγράφη στις 3 Φεβρουαρίου 2004 υπό την επιφύλαξη ενδεχόμενης σύναψής της σε μεταγενέστερη ημερομηνία.

               (3)

               Η εν λόγω συμφωνία κρίνεται σκόπιμο να εγκριθεί,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η συμφωνία επιστημονικής και τεχνολογικής συνεργασίας μεταξύ της Ευρωπαϊκής Κοινότητας και των Ηνωμένων Πολιτειών του Μεξικού εγκρίνεται εξ ονόματος της Κοινότητας.
   Το κείμενο της συμφωνίας επισυνάπτεται στην παρούσα απόφαση (2).
   Άρθρο 2
   Ο πρόεδρος του Συμβουλίου προβαίνει, εξ ονόματος της Κοινότητας, στην κοινοποίηση που προβλέπεται στο άρθρο 11 της συμφωνίας.

      Λουξεμβούργο, 13 Ιουνίου 2005.

            Για το Συμβούλιο

            Ο Πρόεδρος

         J. ASSELBORN

      (1)  ΕΕ C 226 της 15.9.2005, σ. 19.

      (2)  Βλέπε σελίδα 17 της παρούσας Επίσημης Εφημερίδας.
    ---documentbreak---

               4.11.2005

               EL

               Επίσημη Εφημερίδα της Ευρωπαϊκής Ένωσης

               L 290/17

         ΣΥΜΦΩΝΊΑ
   μεταξύ της Ευρωπαϊκής Κοινότητας και των Ηνωμένων Πολιτειών του Μεξικού για την επιστημονική και τεχνολογική συνεργασία
   Η ΕΥΡΩΠΑΪΚΗ ΚΟΙΝΟΤΗΤΑ (εφεξής «Κοινότητα»),
   αφενός, και
   ΟΙ ΗΝΩΜΕΝΕΣ ΠΟΛΙΤΕΙΕΣ ΤΟΥ ΜΕΞΙΚΟΥ (εφεξής «Μεξικό»),
   αφετέρου,
   αμφότερες εφεξής καλούμενες «συμβαλλόμενα μέρη»,
   ΕΚΤΙΜΩΝΤΑΣ τη συμφωνία μεταξύ της Ευρωπαϊκής Κοινότητας και των κρατών μελών της, αφενός, και των Ηνωμένων Πολιτειών του Μεξικού, αφετέρου, για την οικονομική εταιρική σχέση, τον πολιτικό συντονισμό και τη συνεργασία, της 8ης Δεκεμβρίου 1997·
   ΕΚΤΙΜΩΝΤΑΣ τη σημασία της επιστήμης και της τεχνολογίας για την οικονομική και κοινωνική τους ανάπτυξη·
   ΕΚΤΙΜΩΝΤΑΣ την τρέχουσα επιστημονική και τεχνολογική συνεργασία μεταξύ της Κοινότητας και του Μεξικού·
   ΕΚΤΙΜΩΝΤΑΣ ότι η Κοινότητα και το Μεξικό διεξάγουν σήμερα δραστηριότητες έρευνας και τεχνολογικής ανάπτυξης, συμπεριλαμβανομένων έργων κατά την έννοια του άρθρου 2 στοιχείο ε), σε διάφορα πεδία κοινού ενδιαφέροντος και ότι θα αποκομίσουν αμοιβαία οφέλη από τη συμμετοχή στις δραστηριότητες έρευνας και ανάπτυξης εκάστου εξ αυτών με βάση την αρχή της αμοιβαιότητας·
   ΕΠΙΘΥΜΩΝΤΑΣ να αναπτύξουν ένα στέρεο πλαίσιο συνεργασίας στον τομέα της επιστημονικής και τεχνολογικής έρευνας το οποίο θα επιτρέψει την επέκταση και ενίσχυση των δραστηριοτήτων συνεργασίας σε πεδία κοινού ενδιαφέροντος και θα ενθαρρύνει την αξιοποίηση των αποτελεσμάτων της συνεργασίας αυτής προς οικονομικό και κοινωνικό όφελος αμφότερων των μερών·
   ΕΚΤΙΜΩΝΤΑΣ ότι η παρούσα συμφωνία για την επιστημονική και τεχνολογική συνεργασία εντάσσεται στη γενικότερη συνεργασία μεταξύ του Μεξικού και της Κοινότητας,
   ΣΥΜΦΩΝΗΣΑΝ ΩΣ ΠΡΟΣ ΤΑ ΕΞΗΣ:
   Άρθρο 1
   Σκοπός
   Τα μέρη ενθαρρύνουν, αναπτύσσουν και διευκολύνουν τις δραστηριότητες ερευνητικής και αναπτυξιακής συνεργασίας μεταξύ της Κοινότητας και του Μεξικού σε επιστημονικά και τεχνολογικά πεδία κοινού ενδιαφέροντος.
   Άρθρο 2
   Ορισμοί
   Για τους σκοπούς της παρούσας συμφωνίας, νοούνται ως:

               α)

               «δραστηριότητα συνεργασίας»: κάθε δραστηριότητα που αναλαμβάνουν ή χρηματοδοτούν τα μέρη, δυνάμει της παρούσας συμφωνίας, συμπεριλαμβανομένης της κοινής έρευνας και της επιμόρφωσης των ανθρώπινων πόρων·

               β)

               «πληροφορίες»: τα επιστημονικά ή τεχνικά δεδομένα και τα αποτελέσματα ή μέθοδοι έρευνας και ανάπτυξης που προκύπτουν από την κοινή έρευνα, καθώς και οιαδήποτε άλλα δεδομένα κρίνονται απαραίτητα από τους συμμετέχοντες στις δραστηριότητες συνεργασίας, ή και από τα ίδια τα μέρη, ανάλογα με τις ανάγκες·

               γ)

               «πνευματική ιδιοκτησία»: έχει την έννοια που ορίζεται στο άρθρο 2 της σύμβασης, για την ίδρυση του Παγκόσμιου Οργανισμού Πνευματικής Ιδιοκτησίας, που υπογράφηκε στη Στοκχόλμη στις 14 Ιουλίου 1967·

               δ)

               «κοινή έρευνα»: έργα έρευνας, τεχνολογικής ανάπτυξης ή/και επίδειξης τα οποία υλοποιούνται με ή χωρίς τη χρηματοδοτική υποστήριξη ενός ή και των δύο μερών και τα οποία περιλαμβάνουν συνεργασία μεταξύ των συμμετεχόντων που προέρχονται από την Κοινότητα και από το Μεξικό·

               ε)

               «έργα επίδειξης»: έργα τα οποία αποσκοπούν να καταδείξουν τη βιωσιμότητα νέων τεχνολογιών που προσφέρουν μεν δυνητικά οικονομικά πλεονεκτήματα, αλλά δεν μπορούν να χρησιμοποιηθούν για εμπορικούς σκοπούς χωρίς προγενέστερη μελέτη της βιωσιμότητάς τους στην αγορά. Τα μέρη τηρούνται αμοιβαία και τακτικά ενήμερα σχετικά με τις δραστηριότητες κοινής έρευνας στο πλαίσιο του συντονισμού και της διευκόλυνσης των δραστηριοτήτων συνεργασίας (άρθρο 6)·

               στ)

               «συμμετέχων» ή «ερευνητικός φορέας»: κάθε φυσικό ή νομικό πρόσωπο, ερευνητικό ίδρυμα ή άλλη επιχείρηση ή νομική οντότητα, εγκατεστημένο στην Κοινότητα ή στο Μεξικό που λαμβάνει μέρος σε δραστηριότητα συνεργασίας, συμπεριλαμβανομένων και αυτών των ιδίων των μερών.

         Άρθρο 3
   Αρχές
   Η διεξαγωγή των δραστηριοτήτων συνεργασίας διέπεται από τις ακόλουθες αρχές:

               α)

               αμοιβαίο όφελος βάσει κατάλληλης στάθμισης των πλεονεκτημάτων·

               β)

               αμοιβαίες ευκαιρίες συμμετοχής στις δραστηριότητες έρευνας και τεχνολογικής ανάπτυξης που αναλαμβάνει καθένα από τα μέρη·

               γ)

               έγκαιρη ανταλλαγή των πληροφοριών που ενδέχεται να έχουν επίδραση στις δραστηριότητες συνεργασίας·

               δ)

               στο πλαίσιο των εφαρμοστέων νομοθετικών και κανονιστικών διατάξεων, αποτελεσματική προστασία της πνευματικής ιδιοκτησίας και δίκαιος επιμερισμός των δικαιωμάτων πνευματικής ιδιοκτησίας, σύμφωνα με το παράρτημα περί δικαιωμάτων πνευματικής ιδιοκτησίας, το οποίο αποτελεί αναπόσπαστο τμήμα της παρούσας συμφωνίας.

         Άρθρο 4
   Πεδία των δραστηριοτήτων συνεργασίας

               α)

               Η συνεργασία βάσει της παρούσας συμφωνίας δύναται να καλύπτει όλες τις δραστηριότητες έρευνας, τεχνολογικής ανάπτυξης, επίδειξης και υψηλού επιπέδου επιστημονικής και τεχνολογικής κατάρτισης (προσδιοριζόμενες εφεξής ως «ΕΤΑ») που προβλέπονται στο πρόγραμμα-πλαίσιο ΕΤΑ της Ευρωπαϊκής Κοινότητας, συμπεριλαμβανομένης της βασικής έρευνας. Οι δραστηριότητες αυτές πρέπει να αποβλέπουν στην προαγωγή της επιστημονικής προόδου, της βιομηχανικής ανταγωνιστικότητας και της οικονομικής και κοινωνικής ανάπτυξης, ιδίως στα ακόλουθα πεδία:

                           —

                           περιβαλλοντική έρευνα και έρευνα κλίματος, συμπεριλαμβανομένης της γεωσκόπησης,

                           —

                           βιοϊατρική έρευνα και έρευνα για την υγεία,

                           —

                           γεωργία, δασοκομία και αλιεία,

                           —

                           βιομηχανικές και μεταποιητικές τεχνολογίες,

                           —

                           έρευνα στους τομείς της ηλεκτρονικής, των υλικών και της μετρολογίας,

                           —

                           μη πυρηνική ενέργεια,

                           —

                           μεταφορές,

                           —

                           τεχνολογίες της κοινωνίας της πληροφορίας,

                           —

                           έρευνα επί της οικονομικής και κοινωνικής ανάπτυξης,

                           —

                           βιοτεχνολογία,

                           —

                           αεροναυπηγική και διαστημική έρευνα και εφαρμοσμένη έρευνα, και

                           —

                           πολιτική στους τομείς της επιστήμης και της τεχνολογίας.

               β)

               Στον ανωτέρω κατάλογο δύναται να προστεθούν και άλλα πεδία συνεργασίας κατόπιν προηγούμενης εξέτασης και σύστασης εκ μέρους της μεικτής επιτροπής που αναφέρεται στο άρθρο 6 στοιχείο γ) σημείο 7, σύμφωνα με τις ισχύουσες διαδικασίες κάθε μέρους, καθώς και όλες οι παρόμοιες δραστηριότητες ΕΤΑ που αναλαμβάνονται στο Μεξικό στα αντίστοιχα πεδία.

         Η παρούσα συμφωνία δεν θίγει τη συμμετοχή του Μεξικού, με την ιδιότητα της αναπτυσσόμενης χώρας, σε κοινοτικές δραστηριότητες έρευνας για αναπτυξιακούς σκοπούς.
   Άρθρο 5
   Μορφές των δραστηριοτήτων συνεργασίας

               α)

               Τα μέρη προάγουν τη συμμετοχή ανώτερων εκπαιδευτικών ιδρυμάτων, ερευνητικών και αναπτυξιακών κέντρων και ερευνητικών και αναπτυξιακών φορέων στις δραστηριότητες συνεργασίας που διεξάγονται βάσει της παρούσας συμφωνίας, σύμφωνα με τις εσωτερικές πολιτικές και κανονιστικές τους διατάξεις, με σκοπό να παράσχουν δυνατότητες συμμετοχής στις οικείες δραστηριότητες επιστημονικής και τεχνολογικής έρευνας και ανάπτυξης.

               β)

               Οι δραστηριότητες συνεργασίας δύναται να λαμβάνουν τις ακόλουθες μορφές:

                           —

                           ανάπτυξη δικτύων και μακροπρόθεσμων θεσμικών συνασπισμών μεταξύ ερευνητικών κέντρων και ερευνητικών και τεχνολογικών ιδρυμάτων και από κοινού εκτέλεση έργων κοινού ενδιαφέροντος,

                           —

                           υλοποίηση έργων ΕΤΑ μεταξύ ερευνητικών και επιχειρηματικών κέντρων στο Μεξικό και στην Ευρώπη, συμπεριλαμβανομένων των επιχειρήσεων τεχνολογικής βάσης,

                           —

                           συμμετοχή μεξικανικών ερευνητικών ιδρυμάτων σε έργα ΕΤΑ που υπάγονται στο ισχύον πρόγραμμα-πλαίσιο και, αντιστρόφως, συμμετοχή εγκατεστημένων στην Κοινότητα ερευνητικών ιδρυμάτων σε μεξικανικά έργα που εμπίπτουν σε ανάλογα πεδία ΕΤΑ. Η συμμετοχή αυτή υπόκειται στους κανόνες και τις διαδικασίες που εφαρμόζονται στα προγράμματα ΕΤΑ κάθε μέρους,

                           —

                           επισκέψεις και ανταλλαγές επιστημόνων, πολιτικών ιθυνόντων σε θέματα ΕΤΑ και τεχνικών εμπειρογνωμόνων, συμπεριλαμβανομένης της επιστημονικής επιμόρφωσης μέσω έρευνας,

                           —

                           από κοινού διοργάνωση επιστημονικών σεμιναρίων, συνεδρίων, εργαστηρίων και συμποσίων, καθώς και συμμετοχή εμπειρογνωμόνων σε τέτοιες δραστηριότητες,

                           —

                           ανταλλαγές και από κοινού χρήση εξοπλισμού και υλικών, συμπεριλαμβανομένης της κοινής χρήσης ή/και του δανεισμού εργαστηριακής υποδομής και εξοπλισμού,

                           —

                           ανταλλαγές πληροφοριών σχετικά με τις διαδικασίες, τις νομοθετικές και κανονιστικές διατάξεις και τα προγράμματα που σχετίζονται με τη συνεργασία βάσει της παρούσας συμφωνίας, ανταλλαγές εμπειριών και μελέτες βέλτιστης πολιτικής πρακτικής στους τομείς της επιστήμης και της τεχνολογίας,

                           —

                           κάθε άλλη μορφή που ενδεχομένως θα συστήσει η προβλεπόμενη στο άρθρο 6, στοιχείο β) διευθύνουσα επιτροπή και η οποία θα κριθεί σύμφωνη με τις πολιτικές και τις διαδικασίες που εφαρμόζονται σε αμφότερα τα μέρη.

         Τα κοινά έργα ΕΤΑ εκτελούνται εφόσον οι συμμετέχοντες έχουν προηγουμένως καταρτίσει σχέδιο διαχείρισης της τεχνολογίας, όπως ορίζεται στο παράρτημα της παρούσας συμφωνίας.
   Άρθρο 6
   Συντονισμός και διευκόλυνση των δραστηριοτήτων συνεργασίας

               α)

               Για τους σκοπούς της παρούσας συμφωνίας, τα μέρη ορίζουν, ως συνυπογράφοντα εντεταλμένα όργανα για το συντονισμό και τη διευκόλυνση των δραστηριοτήτων συνεργασίας, τις ακόλουθες αρχές: εξ ονόματος των Ηνωμένων Πολιτειών του Μεξικού, το Consejo Nacional de Ciencia y Tecnologia (Εθνικό Συμβούλιο Επιστήμης και Τεχνολογίας) και, εξ ονόματος της Κοινότητας, τους εκπροσώπους της Ευρωπαϊκής Επιτροπής.

               β)

               Τα συνυπογράφοντα εντεταλμένα όργανα συγκροτούν διμερή διευθύνουσα επιτροπή συνεργασίας ΕΤΑ (εφεξής «διευθύνουσα επιτροπή»), επιφορτισμένη με τη διαχείριση της παρούσας συμφωνίας· η εν λόγω επιτροπή απαρτίζεται από παρόμοιο αριθμό επισήμων αντιπροσώπων κάθε μέρους, και θεσπίζει τον εσωτερικό της κανονισμό.

               γ)

               Τα καθήκοντα της διευθύνουσας επιτροπής περιλαμβάνουν:

                           1)

                           προώθηση και εποπτεία των διάφορων δραστηριοτήτων συνεργασίας που αναφέρονται στο άρθρο 4, καθώς και των δραστηριοτήτων που είναι δυνατόν να διεξαχθούν στο πλαίσιο της συνεργασίας ΕΤΑ για αναπτυξιακούς σκοπούς και οιωνδήποτε άλλων δραστηριοτήτων προκύψουν στο μέλλον·

                           2)

                           προσδιορισμός, σύμφωνα με το άρθρο 5 στοιχείο β) πρώτη περίπτωση, μεταξύ των πεδίων ΕΤΑ που προσφέρονται για συνεργασία, των πεδίων ή υποπεδίων αμοιβαίου ενδιαφέροντος που έχουν προτεραιότητα και στα οποία επιδιώκεται συνεργασία·

                           3)

                           προώθηση, σύμφωνα με το άρθρο 5 στοιχείο β) δεύτερη περίπτωση, σε συνεργασία με τις επιστημονικές κοινότητες των δύο μερών, του προσδιορισμού έργων ικανών να αποδώσουν αμοιβαία οφέλη, συμπληρωματικών έργων ή/και προτεραιοτήτων·

                           4)

                           διατύπωση συστάσεων, σύμφωνα με το άρθρο 5 στοιχείο β) πέμπτη περίπτωση·

                           5)

                           παροχή συμβουλών στα μέρη για τους τρόπους ενίσχυσης και βελτίωσης της συνεργασίας και της διάδοσης των αποτελεσμάτων της συνεργασίας, συνεπείς προς τις αρχές που καθορίζονται στην παρούσα συμφωνία·

                           6)

                           παρακολούθηση και αξιολόγηση της αποτελεσματικής λειτουργίας και εφαρμογής της παρούσας συμφωνίας·

                           7)

                           υποβολή στα μέρη ετήσιας έκθεσης σχετικά με την πρόοδο, το επιτευχθέν επίπεδο και την αποτελεσματικότητα των δραστηριοτήτων συνεργασίας που έχουν αναληφθεί βάσει της παρούσας συμφωνίας. Η έκθεση αυτή υποβάλλεται στη μεικτή επιτροπή που έχει συσταθεί βάσει της συμφωνίας σύνδεσης της 8ης Δεκεμβρίου 1997.

               δ)

               Η διευθύνουσα επιτροπή συνέρχεται, κατά κανόνα, μία φορά ετησίως, κατά προτίμηση πριν από τη σύνοδο της μεικτής επιτροπής, σύμφωνα με χρονοδιάγραμμα κοινής αποδοχής, και δίνει αναφορά στη μεικτή επιτροπή. Οι συνεδριάσεις πραγματοποιούνται εναλλάξ στην Κοινότητα και στο Μεξικό. Έκτακτες συνεδριάσεις δύναται να συγκαλούνται, κατ’ αίτηση οιουδήποτε των μερών.

               ε)

               Κάθε μέρος αναλαμβάνει τα έξοδα της συμμετοχής του στις συνεδριάσεις της διευθύνουσας επιτροπής. Οι δαπάνες που συνδέονται άμεσα με τις συνεδριάσεις της διευθύνουσας επιτροπής, πλην των οδοιπορικών και των εξόδων διαμονής, βαρύνουν το μέρος υποδοχής.

         Άρθρο 7
   Χρηματοδότηση

               α)

               Οι δραστηριότητες συνεργασίας εξαρτώνται από τη διαθεσιμότητα σχετικών πιστώσεων και υπόκεινται στις εφαρμοστέες νομοθετικές και κανονιστικές διατάξεις, τις πολιτικές και τα προγράμματα των μερών. Οι δαπάνες στις οποίες υποβάλλονται οι συμμετέχοντες σε δραστηριότητες συνεργασίας δεν συνεπάγονται, καταρχήν, μεταφορά χρηματοδοτικών πόρων μεταξύ των μερών.

               β)

               Σε περίπτωση που τα προγράμματα συνεργασίας ενός μέρους προβλέπουν χρηματοδοτική υποστήριξη των συμμετεχόντων που προέρχονται από το αντισυμβαλλόμενο μέρος, οι χορηγούμενες ενισχύσεις ή χρηματοοικονομικές ή άλλες συνεισφορές απαλλάσσονται από φόρους και δασμούς σύμφωνα με τις νομοθετικές και κανονιστικές διατάξεις που εφαρμόζονται στην επικράτεια κάθε μέρους.

         Άρθρο 8
   Είσοδος προσωπικού και εξοπλισμού
   Κάθε μέρος λαμβάνει όλα τα απαραίτητα μέτρα και εξασφαλίζει τις αναγκαίες εγκαταστάσεις ώστε να διευκολύνει την είσοδο και παραμονή στο έδαφός του, καθώς και την έξοδο από αυτό, των συμμετεχόντων που επισήμως λαμβάνουν μέρος σε δραστηριότητες συνεργασίας βάσει της παρούσας συμφωνίας. Τα μέρη καταβάλλουν επίσης τις απαραίτητες προσπάθειες ώστε να παραχωρούν τις αναγκαίες διευκολύνσεις, στο επίπεδο των εθνικών μεταναστευτικών, φορολογικών, τελωνειακών, υγειονομικών κανονισμών και κανονισμών ασφαλείας που ισχύουν στη χώρα υποδοχής, για τα υλικά, τα δεδομένα και τον εξοπλισμό που χρησιμοποιούνται στις δραστηριότητες που καλύπτει η παρούσα συμφωνία.
   Άρθρο 9
   Διάδοση και χρήση των πληροφοριών
   Οι εγκατεστημένοι στο Μεξικό ερευνητικοί φορείς που συμμετέχουν σε κοινοτικά έργα ETA τηρούν, ως προς την κυριότητα, τη διάδοση και τη χρήση των πληροφοριών, και ως προς την πνευματική ιδιοκτησία, που προκύπτουν από τη συμμετοχή αυτή, τους κανόνες για τη διάδοση των αποτελεσμάτων της έρευνας που διεξάγεται βάσει των κοινοτικών ειδικών προγραμμάτων ETA καθώς και τις διατάξεις του παραρτήματος της παρούσας συμφωνίας. Οι εγκατεστημένοι στην Κοινότητα ερευνητικοί φορείς που συμμετέχουν σε μεξικανικά έργα ETA έχουν, ως προς την κυριότητα, τη διάδοση και τη χρήση των πληροφοριών, και ως προς την πνευματική ιδιοκτησία, που προκύπτουν από τη συμμετοχή αυτή, τα ίδια δικαιώματα και υποχρεώσεις με τους μεξικανικούς ερευνητικούς φορείς και υπόκεινται στις διατάξεις του παραρτήματος της παρούσας συμφωνίας.
   Άρθρο 10
   Εδαφική εφαρμογή
   Η παρούσα συμφωνία εφαρμόζεται, αφενός, στα εδάφη στα οποία εφαρμόζεται η συνθήκη για την ίδρυση της Ευρωπαϊκής Κοινότητας υπό τους όρους που προβλέπει η συνθήκη αυτή και, αφετέρου, στο έδαφος του Μεξικού.
   Άρθρο 11
   Έναρξη ισχύος, καταγγελία και επίλυση διαφορών

               α)

               Η παρούσα συμφωνία αρχίζει να ισχύει την ημερομηνία της τελευταίας από τις γραπτές γνωστοποιήσεις με τις οποίες τα μέρη κοινοποιούν αμοιβαία την ολοκλήρωση των αντίστοιχων εσωτερικών τους διαδικασιών που απαιτούνται για την έναρξη ισχύος της παρούσας συμφωνίας.

               β)

               Η παρούσα συμφωνία συνάπτεται αρχικώς για χρονική περίοδο πέντε ετών και δύναται να ανανεώνεται σιωπηρώς, κατόπιν πλήρους αξιολόγησης, διενεργούμενης με βάση τα αποτελέσματα, κατά το προτελευταίο έτος κάθε διαδοχικής πενταετούς περιόδου ισχύος.

               γ)

               Η παρούσα συμφωνία δύναται να τροποποιηθεί με απόφαση των μερών. Οι τροποποιήσεις τίθενται σε ισχύ υπό τους ίδιους όρους με εκείνους που καθορίζονται στο στοιχείο α).

               δ)

               Οιοδήποτε συμβαλλόμενο μέρος δύναται, ανά πάσα στιγμή, να προβεί σε καταγγελία της παρούσας συμφωνίας, κατόπιν σχετικής προειδοποίησης έξι μηνών προς το αντισυμβαλλόμενο μέρος, κοινοποιούμενης εγγράφως και διά της διπλωματικής οδού. Η λήξη της ισχύος ή η καταγγελία της παρούσας συμφωνίας δεν θίγει το κύρος ή τη διάρκεια ισχύος των διακανονισμών που έχουν, ενδεχομένως, συνομολογηθεί δυνάμει της παρούσας συμφωνίας ούτε τα τυχόν συγκεκριμένα δικαιώματα και υποχρεώσεις που έχουν προκύψει δυνάμει του παραρτήματος της παρούσας συμφωνίας.

               ε)

               Όλα τα ζητήματα ή οι διαφορές που σχετίζονται με την ερμηνεία ή την εφαρμογή της παρούσας συμφωνίας επιλύονται με αμοιβαία συμφωνία των μερών.

      ΣΕ ΠΙΣΤΩΣΗ ΤΩΝ ΑΝΩΤΕΡΩ, οι υπογράφοντες, δεόντως εξουσιοδοτημένοι προς τούτο, έθεσαν την υπογραφή τους κάτω από την παρούσα συμφωνία.
      Έγινε στις Βρυξέλλες, στις τρεις Φεβρουαρίου δύο χιλιάδες τέσσερα, σε δύο αντίτυπα, στην αγγλική, γαλλική, γερμανική, δανική, ελληνική, ισπανική, ιταλική, ολλανδική, πορτογαλική, σουηδική και φινλανδική γλώσσα, όλα δε τα κείμενα είναι εξίσου αυθεντικά. Σε περίπτωση διαφορών ερμηνείας μεταξύ αυτών των κειμένων, υπερισχύει το κείμενο στην αγγλική γλώσσα.

         Por la Comunidad Europea
         For Det Europæiske Fællesskab
         Für die Europäische Gemeinschaft
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Voor de Europese Gemeenschap
         Pela Comunidade Europeia
         Euroopan yhteisön puolesta
         På Europeiska gemenskapens vägnar

         Por los Estados Unidos Mexicanos
         For De Forenede Mexicanske Stater
         Für die Vereinigten Mexikanischen Staaten
         Για τις Ηνωμένες Πολιτείες του Μεξικού
         For the United Mexican States
         Pour les États-Unis mexicains
         Per gli Stati Uniti messicani
         Voor de Verenigde Mexicaanse Staten
         Pelos Estados Unidos Mexicanos
         Meksikon yhdysvaltojen puolesta
         För Mexikos förenta stater

   ΠΑΡΑΡΤΗΜΑ
   ΔΙΚΑΙΩΜΑΤΑ ΠΝΕΥΜΑΤΙΚΗΣ ΙΔΙΟΚΤΗΣΙΑΣ
   Το παρόν παράρτημα αποτελεί αναπόσπαστο μέρος της συμφωνίας μεταξύ της Ευρωπαϊκής Κοινότητας και των Ηνωμένων Πολιτειών του Μεξικού για την επιστημονική και τεχνολογική συνεργασία (εφεξής «συμφωνία»).
   Τα δικαιώματα πνευματικής ιδιοκτησίας που θεμελιώνονται ή εκχωρούνται βάσει της συμφωνίας, επιμερίζονται όπως ορίζει το παρόν παράρτημα.
   I.   ΕΦΑΡΜΟΓΗ
   Το παρόν παράρτημα έχει εφαρμογή στην κοινή έρευνα που αναλαμβάνεται βάσει της συμφωνίας, εκτός αν έχει συμφωνηθεί άλλως από τα μέρη.
   II.   ΚΥΡΙΟΤΗΤΑ, ΕΠΙΜΕΡΙΣΜΟΣ ΚΑΙ ΑΣΚΗΣΗ ΔΙΚΑΙΩΜΑΤΩΝ

               1.

               Το παρόν παράρτημα αφορά τον επιμερισμό των δικαιωμάτων και των συμφερόντων των μερών και των προερχόμενων από αυτά συμμετεχόντων. Κάθε μέρος και οι προερχόμενοι από αυτό συμμετέχοντες διασφαλίζουν ότι το αντισυμβαλλόμενο μέρος και οι προερχόμενοι από αυτό συμμετέχοντες δύνανται να αποκτήσουν τα δικαιώματα πνευματικής ιδιοκτησίας που τους κατανέμονται σύμφωνα με το παρόν παράρτημα. Κατά τα άλλα, το παρόν παράρτημα δεν μεταβάλλει ούτε θίγει τους όρους επιμερισμού των δικαιωμάτων, συμφερόντων και δικαιωμάτων εκμετάλλευσης μεταξύ ενός μέρους και των υπηκόων αυτού ή των προερχόμενων από αυτό συμμετεχόντων, οι οποίοι καθορίζονται σύμφωνα με τη νομοθεσία και τις πρακτικές που εφαρμόζονται σε κάθε μέρος.

               2.

               Τα μέρη ακολουθούν επίσης τις ακόλουθες αρχές, οι οποίες και προβλέπονται στους συμβατικούς διακανονισμούς:

                           α)

                           αποτελεσματική προστασία της πνευματικής ιδιοκτησίας. Τα μέρη μεριμνούν ώστε τα ίδια ή/και οι προερχόμενοι από αυτά συμμετέχοντες να κοινοποιούν αμοιβαία, σε εύλογο χρονικό διάστημα, τη δημιουργία πνευματικής ιδιοκτησίας δυνάμει της συμφωνίας ή των εκτελεστικών διακανονισμών και να επιδιώκουν έγκαιρα την προστασία της εν λόγω πνευματικής ιδιοκτησίας·

                           β)

                           αποτελεσματική εκμετάλλευση των αποτελεσμάτων, λαμβάνοντας υπόψη τη συνεισφορά των μερών και των προερχόμενων από αυτά συμμετεχόντων καθώς και τις διατάξεις του άρθρου 9 της συμφωνίας·

                           γ)

                           μη διακριτική μεταχείριση συμμετεχόντων του αντισυμβαλλόμενου μέρους σε σύγκριση με τη μεταχείριση των οικείων συμμετεχόντων, υπό την επιφύλαξη του άρθρου 9 της συμφωνίας·

                           δ)

                           προστασία των εμπιστευτικών επιχειρηματικών πληροφοριών.

               3.

               Τα μέρη ή οι συμμετέχοντες καταρτίζουν από κοινού σχέδιο διαχείρισης της τεχνολογίας (ΣΔΤ) στο οποίο περιλαμβάνονται οι όροι που ισχύουν όσον αφορά την κυριότητα και τη χρήση, συμπεριλαμβανομένης της δημοσίευσης, των πληροφοριών και της πνευματικής ιδιοκτησίας που προκύπτουν κατά την πορεία της κοινής έρευνας. Το ΣΔΤ εγκρίνεται από την αρμόδια για τη χρηματοδότηση υπηρεσία ή από άλλον ανάλογο φορέα που συμμετέχει στη χρηματοδότηση της τεχνολογίας, λαμβάνοντας υπόψη τη γνώμη της διευθύνουσας επιτροπής, πριν από τη σύναψη των αντίστοιχων επιμέρους συμβάσεων ερευνητικής και αναπτυξιακής συνεργασίας των ερευνητικών ιδρυμάτων. Τα ΤΔΣ καταρτίζονται σύμφωνα με τους κανόνες και τις κανονιστικές διατάξεις που ισχύουν σε κάθε μέρος και συνεκτιμώντας τους στόχους της κοινής έρευνας, τη σχετική χρηματοδοτική ή άλλη συνεισφορά των μερών και των συμμετεχόντων, τα πλεονεκτήματα και μειονεκτήματα της χορήγησης αδειών εκμετάλλευσης κατά επικράτεια ή για συγκεκριμένα πεδία χρήσης, τη μεταφορά δεδομένων, αγαθών ή υπηρεσιών υποκείμενων σε έλεγχο εξαγωγής, τις απαιτήσεις που επιβάλλουν οι εφαρμοστέες νομοθεσίες και άλλους παράγοντες, οι οποίοι κρίνονται κατάλληλοι από τους συμμετέχοντες. Στα κοινά σχέδια διαχείρισης της τεχνολογίας, προσδιορίζονται επίσης τα σχετικά με την πνευματική ιδιοκτησία δικαιώματα και υποχρεώσεις που συνδέονται με τις ερευνητικές εργασίες των επισκεπτών ερευνητών.
               Όσον αφορά την πνευματική ιδιοκτησία, στα ΣΔΤ κατά κανόνα καθορίζονται, μεταξύ άλλων, τα θέματα κυριότητας και προστασίας, τα δικαιώματα χρήσης για σκοπούς έρευνας και ανάπτυξης, οι όροι εκμετάλλευσης και διάδοσης, συμπεριλαμβανομένης της από κοινού δημοσίευσης, τα δικαιώματα και οι υποχρεώσεις των επισκεπτών ερευνητών καθώς και οι διαδικασίες επίλυσης των διαφορών. Στα ΤΔΣ είναι επίσης δυνατόν να καθορίζονται γενικές και ειδικές πληροφορίες, η παραχώρηση αδειών και τα παραδοτέα.

               4.

               Πληροφορίες ή πνευματική ιδιοκτησία που προκύπτουν στο πλαίσιο κοινής έρευνας και δεν καλύπτονται από το αντίστοιχο ΣΔΤ, επιμερίζονται, με την έγκριση των μερών, σύμφωνα με τις αρχές που καθορίζονται στο συγκεκριμένο ΣΔΤ. Σε περίπτωση διαφωνίας, οι εν λόγω πληροφορίες ή πνευματική ιδιοκτησία ανήκουν από κοινού σε όλους τους συμμετέχοντες στην κοινή έρευνα από την οποία αυτά προέκυψαν. Κάθε συμμετέχων στον οποίο έχει εφαρμογή η παρούσα διάταξη έχει το δικαίωμα να εκμεταλλεύεται εμπορικά αυτές τις πληροφορίες ή πνευματική ιδιοκτησία για λογαριασμό του και χωρίς γεωγραφικούς περιορισμούς.

               5.

               Κάθε μέρος διασφαλίζει ότι το αντισυμβαλλόμενο μέρος και οι προερχόμενοι από αυτό συμμετέχοντες αποκτούν τα δικαιώματα πνευματικής ιδιοκτησίας που τους κατανέμονται σύμφωνα με τις παρούσες αρχές.

               6.

               Κάθε μέρος καταβάλλει κάθε δυνατή προσπάθεια, τηρώντας ταυτοχρόνως τους όρους ανταγωνισμού που ισχύουν στους τομείς που επηρεάζονται από τη συμφωνία, ώστε να διασφαλίζει ότι τα δικαιώματα που έχουν αποκτηθεί βάσει της συμφωνίας και των δυνάμει αυτής διακανονισμών, ασκούνται κατά τρόπο ώστε να ενθαρρύνονται ιδίως:

                           i)

                           η διάδοση και η χρήση των πληροφοριών που παράγονται, κοινολογούνται ή καθίστανται διαθέσιμες με οιονδήποτε άλλο τρόπο, δυνάμει της συμφωνίας, και

                           ii)

                           η θέσπιση και η εφαρμογή διεθνών προτύπων.

               7.

               Η καταγγελία ή η λήξη της ισχύος της συμφωνίας δεν θίγει τα δικαιώματα ούτε τις υποχρεώσεις σύμφωνα με το παρόν παράρτημα.

         III.   ΕΡΓΑΣΙΕΣ ΠΡΟΣΤΑΤΕΥΟΜΕΝΕΣ ΜΕ ΔΙΚΑΙΩΜΑΤΑ ΤΟΥ ΔΗΜΙΟΥΡΓΟΥ ΚΑΙ ΕΠΙΣΤΗΜΟΝΙΚΕΣ ΣΥΓΓΡΑΦΙΚΕΣ ΕΡΓΑΣΙΕΣ
   Τα δικαιώματα του δημιουργού που ανήκουν στα μέρη ή στους προερχόμενους από αυτά συμμετέχοντες αντιμετωπίζονται με τρόπο συνεπή προς τη σύμβαση της Βέρνης (πράξη των Παρισίων, 1971). Το δικαίωμα του δημιουργού προστατεύει την έκφραση και όχι αυτές καθεαυτές τις επινοήσεις, διαδικασίες, μεθόδους εργασίας ή μαθηματικές έννοιες. Περιορισμοί ή εξαιρέσεις, όσον αφορά τα αποκλειστικά δικαιώματα, δύνανται να θεσπίζονται μόνο σε ορισμένες ειδικές περιπτώσεις όπου δεν παρακωλύεται η ομαλή εκμετάλλευση των αποτελεσμάτων ούτε διακυβεύονται τα θεμιτά συμφέροντα του κατόχου του δικαιώματος.
   Υπό την επιφύλαξη του τμήματος ΙΙ, και εκτός αν άλλως ορίζεται στο ΣΔΤ, τα αποτελέσματα της κοινής έρευνας δημοσιεύονται από κοινού από τα μέρη ή από τους συμμετέχοντες. Τηρουμένου του προηγούμενου γενικού κανόνα, εφαρμόζονται οι ακόλουθες διαδικασίες:

               1)

               Σε περίπτωση δημοσίευσης από ένα μέρος ή από δημόσιους οργανισμούς του εν λόγω μέρους επιστημονικών και τεχνικών περιοδικών, άρθρων, εκθέσεων, βιβλίων, συμπεριλαμβανομένων των βιντεοταινιών και του λογισμικού υπολογιστών, τα οποία είναι προϊόντα κοινής έρευνας αναληφθείσας βάσει της συμφωνίας, το αντισυμβαλλόμενο μέρος έχει παγκόσμια, μη αποκλειστική, αμετάκλητη και απαλλαγμένη από την καταβολή δικαιωμάτων εκμετάλλευσης άδεια μετάφρασης, αναπαραγωγής, προσαρμογής, μετάδοσης και δημόσιας διανομής των εν λόγω εργασιών.

               2)

               Τα μέρη διασφαλίζουν την ευρύτερη δυνατή διάδοση των συγγραφικών εργασιών επιστημονικού χαρακτήρα που είναι προϊόν κοινής έρευνας αναληφθείσας βάσει της συμφωνίας και έχουν δημοσιευθεί από ανεξάρτητους εκδότες.

               3)

               Όλα τα αντίτυπα των προστατευόμενων με δικαίωμα του δημιουργού εργασιών που έχουν παραχθεί και προορίζονται για δημόσια διανομή δυνάμει της παρούσας διάταξης, φέρουν τα ονόματα του ή των δημιουργών, εκτός εάν ένας δημιουργός αρνηθεί ρητά να κατονομασθεί. Τα αντίτυπα φέρουν επίσης ευδιάκριτη μνεία της στήριξης που έχουν προσφέρει τα μέρη στο πλαίσιο της συνεργασίας τους.

         IV.   ΕΦΕΥΡΕΣΕΙΣ, ΑΝΑΚΑΛΥΨΕΙΣ ΚΑΙ ΛΟΙΠΑ ΕΠΙΣΤΗΜΟΝΙΚΑ ΚΑΙ ΤΕΧΝΟΛΟΓΙΚΑ ΕΠΙΤΕΥΓΜΑΤΑ
   Οι εφευρέσεις, οι ανακαλύψεις και τα λοιπά επιστημονικά και τεχνολογικά επιτεύγματα που απορρέουν από δραστηριότητες συνεργασίας μεταξύ των ίδιων των μερών ανήκουν στα μέρη, εκτός εάν αυτά συμφωνήσουν άλλως.
   V.   ΑΚΟΙΝΟΛΟΓΗΤΕΣ ΠΛΗΡΟΦΟΡΙΕΣ
   A.   Τεκμηριακές ακοινολόγητες πληροφορίες

               1.

               Κάθε μέρος, οι υπηρεσίες του ή οι προερχόμενοι από αυτό συμμετέχοντες, κατά περίπτωση, προσδιορίζουν, το νωρίτερο δυνατόν και κατά προτίμηση στο ΣΔΤ, τις πληροφορίες που επιθυμούν να μην κοινολογηθούν σε σχέση με τη συμφωνία, λαμβάνοντας υπόψη, μεταξύ άλλων, τα ακόλουθα κριτήρια:

                           α)

                           το απόρρητο των πληροφοριών, υπό την έννοια ότι οι πληροφορίες, στο σύνολό τους ή με τη συγκεκριμένη μορφή ή διάταξη των συστατικών τους στοιχείων, δεν είναι ευρέως γνωστές ή εύκολα προσιτές με νόμιμα μέσα στους ειδικούς του δεδομένου κλάδου·

                           β)

                           την πραγματική ή δυνητική εμπορική αξία που έχουν οι πληροφορίες, λόγω του απόρρητου χαρακτήρα τους·

                           γ)

                           την προγενέστερη προστασία των πληροφοριών, υπό την έννοια ότι το πρόσωπο που τις ελέγχει νομίμως είχε προβεί σε ενέργειες δικαιολογημένες από τις περιστάσεις για να διατηρήσει το απόρρητό τους.

                     Τα μέρη και οι προερχόμενοι από αυτά συμμετέχοντες δύνανται, σε ορισμένες περιπτώσεις, να συμφωνήσουν ως προς τη μη κοινολόγηση, εκτός αν άλλως ορίζεται, του συνόλου ή μέρους των πληροφοριών που παρέχονται, ανταλλάσσονται ή παράγονται στο πλαίσιο κοινής έρευνας αναληφθείσας βάσει της συμφωνίας.

               2.

               Κάθε μέρος μεριμνά ώστε το ίδιο και οι προερχόμενοι από αυτό συμμετέχοντες να προσδιορίζουν σαφώς τις ακοινολόγητες πληροφορίες, π.χ. με κατάλληλη σήμανση ή περιοριστική επιγραφή. Το ίδιο ισχύει επίσης για κάθε αναπαραγωγή του συνόλου ή μέρους των πληροφοριών αυτών.
               Το μέρος που λαμβάνει γνώση ακοινολόγητων πληροφοριών δυνάμει της συμφωνίας, σέβεται τον προνομιακό τους χαρακτήρα. Οι περιορισμοί αυτοί αίρονται αυτομάτως όταν οι συγκεκριμένες πληροφορίες δημοσιοποιούνται από τον κάτοχό τους.

               3.

               Το μέρος το οποίο λαμβάνει γνώση ακοινολόγητων πληροφοριών οι οποίες του γνωστοποιούνται δυνάμει της συμφωνίας, δύναται να διαδίδει τις πληροφορίες αυτές σε πρόσωπα που συνδέονται με αυτό ή απασχολούνται από αυτό καθώς και στις οικείες διευθύνσεις ή υπηρεσίες που έχουν εξουσιοδοτηθεί για τους ειδικούς σκοπούς της διεξαγόμενης κοινής έρευνας, υπό τον όρο ότι η διάδοση των ακοινολόγητων αυτών πληροφοριών υπόκειται σε συμφωνία τήρησης της εμπιστευτικότητας και ότι ο εμπιστευτικός τους χαρακτήρας είναι άμεσα αναγνωρίσιμος, όπως καθορίζεται ανωτέρω.

               4.

               Με την προγενέστερη έγγραφη συγκατάθεση του μέρους που παρέχει ακοινολόγητες πληροφορίες, το μέρος παραλήπτης δύναται να διαδίδει τις συγκεκριμένες ακοινολόγητες πληροφορίες ευρύτερα απ’ όσο κατά τα άλλα προβλέπεται στην παράγραφο 3. Τα μέρη συνεργάζονται για τον καθορισμό των διαδικασιών αίτησης και χορήγησης έγγραφης συγκατάθεσης εκ των προτέρων, και κάθε μέρος χορηγεί την έγκριση αυτή στον βαθμό που το επιτρέπουν η εσωτερική του πολιτική και οι νομοθετικές και κανονιστικές του διατάξεις.

         Β.   Μη τεκμηριωμένες ακοινολόγητες πληροφορίες
   Οι μη τεκμηριωμένες ακοινολόγητες ή άλλες εμπιστευτικές πληροφορίες οι οποίες παρέχονται στα πλαίσια σεμιναρίων και άλλων συναντήσεων διεξαγόμενων βάσει της συμφωνίας, ή οι πληροφορίες που προκύπτουν από την απόσπαση προσωπικού, τη χρήση εγκαταστάσεων ή τη συμμετοχή σε κοινά έργα, αντιμετωπίζονται από τα μέρη ή από τους προερχόμενους από αυτά συμμετέχοντες σύμφωνα με τις αρχές περί τεκμηριωμένων πληροφοριών που καθορίζονται στη συμφωνία, υπό τον όρο, ωστόσο, ότι ο παραλήπτης των εν λόγω ακοινολόγητων ή άλλων εμπιστευτικών ή προνομιακών πληροφοριών λαμβάνει γνώση του εμπιστευτικού χαρακτήρα των πληροφοριών αυτών κατά το χρόνο της γνωστοποίησής τους.
   Γ.   Έλεγχος
   Κάθε μέρος καταβάλλει κάθε δυνατή προσπάθεια για να διασφαλίσει ότι οι ακοινολόγητες πληροφορίες που λαμβάνει βάσει της συμφωνίας ελέγχονται όπως προβλέπεται στο παρόν παράρτημα. Εάν ένα από τα μέρη διαπιστώσει ότι αδυνατεί, ή ότι δεν μπορεί ευλόγως να αναμένεται ότι θα μπορέσει να τηρήσει τις διατάξεις περί μη διάδοσης των τμημάτων Α και Β, ενημερώνει αμέσως το αντισυμβαλλόμενo μέρος. Τα μέρη συνέρχονται πάραυτα σε διαβουλεύσεις ώστε να καθορίσουν την πλέον ενδεδειγμένη πορεία δράσης.